Ketahui Perkembangan Tumbesaran Bayi 2 Bulan Dari Segi Fizikal, Sensori, Kognitif Dan Lain-lain

Pejam celik, sedar tak sedar, bayi comel yang baru kita lahirkan itu sudah pun masuk bulan kedua hadir menceriakan hidup kita. Secara keseluruhannya, yang kelihatan dengan mata kasar tidak banyak yang berubah pada si bayi berbanding ketika dia berusia satu bulan. Malah, mungkin ada yang membuat kesimpulan yang bayi cuma mampu makan tidur makan tidur sahaja.Tetapi, Mama Siti yakin, ramai antara ibu ayah menjadi saksi betapa pantas masa berubah.
Jadi, apakah perubahan-perubahan yang akan ibu ayah saksikan ketika bayi di peringkat umur 2 bulan ini? Berikut adalah perkembangan bayi 2 bulan Mama yang ingin Mama Siti kongsikan supaya dapat dimanfaatkan bersama-sama.

Peringkat Perkembangan Fizikal Bayi 2 Bulan
Berat dan tinggi bayi pasti akan bertambah kerana selera menyusunya bertambah sekurang-kurangnya 8 kali sehari. Waktu menyusu juga menjadi lebih panjang dan dianggarkan bayi akan menyusu antara 780 – 840ml di dalam masa 24 jam. Bayi ibu ayah juga akan lebih banyak berjaga di siang hari dan tidur lena di malam hari. Bayi terjaga di tengah malam kerana lapar minta disusu juga adalah perkara normal.
Bayi juga akan kerap bertukar membuang air kecil berbanding membuang najis. Najis bayi pula lebih lembut dan sedikit berair di peringkat ini. Bagi bayi yang mengambil susu formula, najis bayi mungkin lebih keras.
Dari sudut pandang perkembangan motor yang akan berlaku pada bayi 2 bulan termasuklah:
Kebolehan mengangkat kepala dengan tegap.Mula menolak dengan lengan ketika dibaringkan dalam keadaan tertiarap.Pergerakan kaki dan tangan yang semakin aktif.Mula memasukkan jari ke mulut.
Peringkat Perkembangan Sensori & Kognitif Bayi 2 Bulan
Bayi berusia 2 bulan akan lebih peka dengan keadaan persekitarannya. Penglihatannya sudah semakin jelas dan ini dapat dipastikan apabila pandangan si manja Mama akan menjejaki dan mengikut susuk badan ibu ayah. Penglihatan bayi 2 bulan juga akan lebih cepat bergerak balas dengan pergerakan-pergerakan alatan mainan.

Bayi Mama juga sudah mula mengenal orang-orang di sekelilingnya melalui suara, susuk tubuh dan bau.
Deria pendengaran bayi masih lagi berkembang dan di usia 2 bulan ini, bayi akan lebih peka dengan bunyi yang kuat hingga membuatkan bayi terkejut dan boleh menangis. Mama dan Papa digalakkan menggunakan nada suara yang lembut dan belailah si manja kerana ini dapat menenangkan bayi anda.
Peringkat Perkembangan Pertuturan & Bahasa Badan Bayi 2 Bulan
Selain daripada menangis, bayi sudah mula belajar untuk menghasilkan bunyi-bunyi vokal halus dari kotak suara mereka. Sama seperti di usia 1 bulan, bayi juga akan menangis jika memerlukan sesuatu, dan ia juga sudah belajar untuk menangis bagi meluahkan emosi takut, lapar, mengantuk atau tidak selesa.
Bayi berusia 2 bulan juga sudah pandai senyum dan pastinya penat macammana pun ibu ayah, senyum si manja itu pasti menjadi penawar yang menenangkan.
Menguap, menguak dan meregangkan badannya adalah antara tanda-tanda dalaman bayi terangsang pada keadaan sekelilingnya.

Tips Penjagaan & Berinteraksi Dengan Bayi 2 Bulan
Bayi berusia 2 bulan ini masih sensitif pada kuman dan bakteria dan mudah mendapat jangkitan. Pastikan orang dewasa yang hendak merapi si bayi sentiasa dalam keadaan bersih dan tangan dibasuh bagi mengurangkan risiko jangkitan.
Peluk, dukung dan belailah si manja sekerap yang mungkin. Waktu-waktu sebegini, bayi sangat memerlukan sentuhan kasih sayang dan berasa selamat. Berbuallah, menyanyi bersama dan bacalah buku-buku serta alunan-alunan merdu zikir dan Al-Quran sebagai halwa telinga bayi.
Percayalah, tiada istilah terlalu memanjakan anak ketika ibu ayah meluangkan masa yang banyak dengan bayi anda.

Anak seusia 2 bulan ini masih belum boleh diberi makan selain dari susu. Pastinya susu ibulah susu yang terbaik untuk pertumbuhan yang sihat dan baik. Mama Papa sudah boleh memantau waktu menyusu anak, dan kejutlah dia dari tidur yang lena di tengah malam untuk disusui supaya badannya dapat membesar dengan sihat.
Jangan terlalu biasakan anak tidur bersendirian di dalam buai, bouncer ataupun kerusi bayi, Hadkanlah masa mereka dalam penggunaan alat-alat ini.
Yang juga harus dititikberatkan juga ialah rehat yang mencukupi untuk si ibu. Bayi berusia 2 bulan mungkin lebih cenderung untuk menjadi lebih cerewet, dan kerap menangis berbanding sebulan yang lalu. Sokongan dari Papa dan ahli keluarga yang lain pasti dapat membantu si ibu yang masih lagi berpantang dan dalam dilema antara letih dan resah apabila bayi mula meragam. Keadaan emosi yang tidak stabil pada ibu pastikan akan terkesan kepada bayi juga.
Perkara Yang Mama Papa Harus Take Note Untuk Bayi 2 Bulan
Pastikan bayi Mama dibawa bertemu pakar untuk pemeriksaan rutin apabila memasuki usia 2 bulan. Doktor akan memeriksa tahap perkembangan fizikal bayi termasuklah melakukan pemeriksaan mata, degup jantung dan nadi, kekuatan peha dan pergerakan-pergerakan bayi. Pastikan imunisasi bayi juga lengkap diberi.
Ada banyak kes kematian bayi secara mendadak yang juga dikenali sebagai SIDS (Sudden Infant Death Syndrome) berlaku ketika usia bayi antara 2 hingga 6 bulan. Kebanyakan punca kematian tidak dapat diketahui kerana ia melibatkan banyak faktor dan kemungkinan.
Namun begitu, ibu ayah boleh memantau bayi anda dan segera dapatkan rawatan doktor sekiranya tanda-tanda berikut kelihatan:
Cara pernafasan bayi yang tidak normal, atau lebih laju daripada biasa.Berlaku kekejangan ketika demam.Reaksi alahan yang melampau.Suhu badan yang tinggi, namun tangan dan kakinya sejuk.Bayi menjadi pendiam dan lesu walaupun suhu badan berada di tahap normal.Bayi tidak mahu menyusu.Bayi tidak bangun dari tidur walau dikejutkan, atau berhenti bernafas secara tiba-tiba.
Mama Siti rasa cukup untuk perkongsian Mama Siti kali ini. Mama Siti akhiri dengan madah untuk sama-sama kita renungi:
Hadirnya si anak di dalam hidup insan pastinya merubah segala-galanya. Ia memberi alasan kukuh untuk ibu ayah bangun dan bersedia menghadapi hari mendatang bersama-sama. Raikanlah waktu indah ini sebaik mungkin.


10 Cat Luar Rumah Yang Moden & Warna Tunggal Yang ‘Trendy’ Sekarang

“Cik, saya nak hantar pesanan, boleh saya tahu rumah cik yang warna apa?”
Selalu sangat Mama Siti dengar frasa macam ni, lebih-lebih lagi kalau syarikat penghantaran yang pertama kali sampai ke rumah menghantar pesanan yang dibeli secara atas talian. Berbalik kepada perbualan di atas, Mama Siti lalu membalas,
“Ya cik, rumah saya yang warna oren dan putih ya,”
Rupa-rupanya warna cat luar rumah ni penting juga kan. Selain memudahkan urusan orang sampai ke rumah kita, ia juga menambahkan nilai dalam beberapa perkara.
Pertama, mengecat bahagian luar rumah bertujuan memberikan kesan kemasan yang lebih cantik. Kedua, cat di luar rumah bakal memperindahkan lagi persekitaran perumahan. Akhir sekali, ada yang berpendapat warna di luar mendefinisikan keadaan harmoni di dalam rumah. Nak tahu cat luar rumah yang moden dan menjadi pilihan ramai masa kini? Jom lihat senarai di bawah:
10 Cat Luar Rumah Moden & Terkini
Kuning

Pemilihan warna kuning memberikan kesan emosi ceria kepada penghuni dan orang yang melihatnya. Selain warnanya yang cerah, ia menyerlahkan lagi hiasan luar rumah seperti ruang santai dan tanaman.
Tambahan pula, warna kuning termasuk dalam kategori warna sejuk untuk kediaman Mama.
Coklat Muda/ Krim/ Ivory
Kredit gambar: Dekoruma
Warna Ivory menampilkan sisi nostalgia rumah tersebut. Ini kerana warnanya yang bertemakan monokrom. Mama boleh gabungkan warna ivory dengan warna putih atau hitam.
Pic

Secara peribadi, Mama Siti suka warna pic. Lebih-lebih lagi kalau rekaan atap dan bumbungnya dan mozek sepadan dengan tema warna cat di luar rumah. Warna ini boleh ditafsirkan dengan sifat layanan tuan rumah yang ramah.
Putih

Warna yang sering menjadi pilihan sejak dari dahulu. Kini, dengan rekaan rumah yang moden mampu menaikkan keunikkan rumah minimalis hari ini.
Secara saintifiknya, rumah yang di cat warna putih di bahagian luar mengurangkan bahang panas di dalam rumah. Sesuai dengan iklim di Malaysia.
Hijau Hutan

Warna hijau hutan lebih cantik di waktu malam. Lagi-lagi kalau ditambah dengan pencahayaan lampu berwarna oren. Perasaan tenang, seolah-olah dikelilingi flora dan fauna.
Kelabu

Mama risau rumah akan kelihatan kusam dan tenggelam. Cuba lihat semula gambar di atas. Warna kelabu mempunyai unsur klasik. Warna cat luar rumah warna kelabu dikatakan menarik aura nostalgia dan selesa apabila berada di dekat rumah tersebut.
Merah Bata

Warna yang selalu dijumpai di restoran makan segera. Rupa-rupanya boleh menjadi salah satu warna cat luar rumah moden. Warna merah membuatkan rumah anda lebih menonjol dan elegan dari yang lain.
Firus (Turquoise)

Firus atau juga mungkin dikenali dengan nama Turquoise ialah warna yang sedang menjadi pilihan pemilihan rumah sekarang ini. Warnanya yang cerah seakan-akan biru dan hijau menjadikan suasana rumah tenang dan sejuk.
Biru Gelap

Sesuai untuk peminat barangan antik kerana warna ini memaparkan imej vintage untuk cat luar rumah moden. Warna ini termasuk dalam kategori warna lembut. Warna-warna gelap lebih cantik apabila lampu hiasan memainkan peranannya untuk menonjolkan keunikan rumah Mama.
Hijau Muda

Warna semulajadi diinspirasikan daripada tanaman hijau. Sesuatu yang menarik tentang warna ini ialah ia membawakan mood rileks terhadap mata yang memandangnya. Warnanya mengangkat tema minimalis selari dengan warna-warna cat moden.
Kesimpulannya, warna cat luar rumah moden pada tahun ini menyasarkan kepada warna tunggal. Warna-warna lembut seperti warna kuning dan hijau menjadi salah satu pilihan pemilik rumah di Malaysia.
Rumah akan nampak lebih menawan apabila disesuaikan dengan dekorasi di bahagian laman dan dengan pencahayaan yang tepat. Mama juga boleh sesuaikan dengan design tembok rumah agar tampak lebih menarik.

Cat luar rumah sememangnya berfungsi untuk memperindahkan lagi struktur rumah yang siap dibina. Selain itu, dengan pemilihan yang tepat, warna cat luar rumah mampu memberikan kesan positif kepada isi rumah tersebut.
Walau apa pun pilihan Mama, Mama Siti yakin ianya bukan sekadar kerana warna-warnanya sedang popular. Bagi Mama, warna ada tempat tertentu di hati dan ia mampu mempengaruhi mood seseorang.


Kulit Anak Sunburn dan Dehidrat Bila Mak Ayah Lupa Ni? Benda WAJIB Bawa Bila Keluar Berjalan & Bercuti

Bersiar-siar dan bercuti bersama anak-anak merupakan salah satu aktiviti yang bagus untuk mengeratkan hubungan kekeluargaan. Anak-anak Mama Siti pun sangat teruja setiap kali dapat keluar dari rumah.
Apabila bersama anak-anak kecil, selain daripada pemakaian dan barangan keperluan untuk mereka, terdapat beberapa perkara yang masih ramai ibu bapa terlupa atau ‘tertinggal’ benda yang sebenarnya penting untuk dibawa bersama.
Mama Siti perasan tak ramai mak-mak bawa bersama bekalan air putih atau air mineral, mini kit kecemasan dan sunscreen! Ya, sebenarnya masih ramai antara kita yang tidak begitu ambil peduli tentang tiga (3) perkara ini apabila membawa anak-anak keluar berjalan atau bercuti.
Air

Ada masa kita dah sediakan semua barang-barang keperluan anak-anak, atau yang sering kita bawa, tetapi, kita lupa satu benda penting – iaitu air untuk mereka. Lagi-lagi kalau niatnya hanya ingin keluar sekejap sahaja. Sedangkan, anak-anak ni banyak minum air tau!
Sebenarnya, air sangat penting untuk diri kita sendiri dan anak-anak, terutamanya air putih atau air mineral. Mama Siti perasan masih ramai ibu bapa yang sering terlupa untuk bawakkan sekali botol air yang penuh untuk diberikan pada anak-anak. Walaupun mudah untuk didapati di mana-mana, namun, adalah lebih baik untuk kita bawa terus dari rumah. Kualiti air lebih selamat, terjamin, dan ia memudahkan diri kita juga.
Kit Kecemasan Mini

Selain itu, Mama juga harus sediakan kit kecemasan mini seperti sanitizer, minyak angin, plaster dan minyak jika terluka, dan poket tisu dalam beg tangan atau dalam kereta sekiranya berlaku perkara yang tidak diingini atau untuk kecemasan nanti.
Pelindung Matahari atau Sunscreen

Mama Siti agak terkejut apabila masih ramai ibu bapa yang tak tahu akan kepentingan pelindung matahari untuk anak-anak. Taknak cakap orang lain, kawan-kawan Mama Siti sendiri pun ramai yang tidak melindungi anak-anak dengan pelindung matahari. Tak boleh begitu Mama.
Untuk pengetahuan Mama, kanak-kanak lebih mudah terdedah kepada cahaya matahari berbanding kita yang dewasa. Hal ini kerana, saiz kanak-kanak yang lebih kecil atau pendek lebih mudah mendapat pantulan cahaya terus dari tanah. Kulit kanak-kanak juga lebih nipis dan halus berbanding orang dewasa, yang menyebabkannya lebih mudah terdedah kepada bahaya UV.
Antara sebab utama adalah mak-mak ini tidak tahu penggunaan dan kepentingan atau risaukan bahan-bahan dalam pelindung matahari tersebut. Jangan risau, sama seperti kulit kita, anak-anak pun harus dioleskan sunscreen setiap pagi dan mengoleskannya semula sebanyak mungkin sepanjang hari.
Mama boleh lihat tips ini ketika memilih sunscreen yang terbaik untuk si kecil Mama:
Tips Memilih Suncreen Pada Anak-anak
Periksa Kandungan SPF (Sekurang-kurangnya SPF 30 dan ke atas) – bagi kita yang berada di Malaysia yang beriklim hujan panas dan cerah dengan cahaya matahari sepanjang tahun, adalah disyorkan untuk menggunakan sunscreen dengan SPF 50+. Tidak mengandungi bahan berbahaya – pastikan sunscreen tersebut tidak mengandungi alkohol, paraben, bahan pewarna dan pewangi, serta bebas Oxybenzone. Mengandungi bahan pelembap – untuk mengekalkan kelembapan dan melindungi kulit mulus anak-anak, Mama boleh mendapatkan sunscreen yang mengandungi shea butter dan butylene glycol. Ia juga bagus bagi mengekalkan skin barrier mereka yang sihat. Pilih Mineral Sunscreen – sunscreen jenis ini dapat mengurangkan risiko pendedahan toksik kerana mineral sunscreen hanya berada di permukaan kulit dan menghalang sinaran matahari, dan bukan menyerapnya. Ia juga lebih sesuai untuk kulit sensitif. Sunscreen yang Kalis Air & Peluh – sangat sesuai untuk kanak-kanak yang aktif, terutamanya selepas mereka berenang, berpeluh, atau berada di luar untuk aktiviti yang terdedah kepada matahari. Tetapi, jangan lupa untuk oles semula berkali-kali ya Mama.

Sejak Mama Siti tahu kepentingan sunscreen untuk anak-anak (dan diri sendiri), puas Mama Siti mencari sunscreen yang sesuai untuk mereka – Biore UV Kids Pure Milk.
Lindungi Kulit Mulus Anak-anak Mama Dengan Biore UV Kids Pure Milk

Biore UV Kids Pure Milk merupakan mineral sunscreen yang dirumus khas dengan bahan-bahan yang lembut, sesuai untuk kulit kanak-kanak yang sensitif dan halus.
Bermula dengan sapuan pertama, saya pasti sunscreen ini terbaik untuk anak-anak kerana formulanya yang hipoalergenik, tanpa alkohol, paraben, pewarna, bahan pewangi dan Oxybenzone.
Yang Mama Siti paling suka adalah sunscreen ini sangat sesuai untuk dioles dan senang dicuci dengan hanya menggunakan sabun serta mengandungi bahan-bahan pelembab seperti shea butter dan butylene glycol untuk melindungi skin barrier anak-anak.

Senang cakap, formulasinya lembut tetapi masih berkesan dalam melindungi kulit anak-anak daripada pancaran UV yang berbahaya dan sesuai untuk kegunaan harian.
Lagi best pasal Biore UV Kids Pure Milk ini adalah ia kalis peluh dan air, sangat sesuai untuk anak-anak yang aktif bergerak ke sana sini. Sebab tu penting untuk Mama oleskan sunscreen ini tak kira untuk aktiviti indoor atau outdoor anak-anak. Biore UV Kids Pure Milk juga sesuai digunakan pada wajah dan seluruh badan, setiap hari.
Kalau Mama dan Papa nak pakai pun boleh tau kerana Biore UV Kids Pure Milk sesuai untuk kanak-kanak berusia 2 tahun dan ke atas.
Mama boleh dapatkan Biore UV Kids Pure Milk di Guardian, Watsons, atau secara online di Shopee hari ini. Untuk maklumat lanjut mengenai sunscreen ini, Mama boleh layari laman Facebook, Instagram, YouTube dan TikTok.
Jadi Mama, jangan lupa untuk sentiasa bawa bersama tiga barang penting di atas apabila keluar bersama anak-anak, walaupun hanya keluar bersiar-siar.


Masih Banyak Daging Korban? Jom Buat 5 Resepi Daging untuk Anak-anak

Daging banyak khasiat untuk anak kita yang sedang membesar. Daging mempunyai pelbagai campuran nutrien, termasuk protein berkualiti tinggi seperti zat besi, zink, kolin, selenium dan vitamin B6 dan B12.
Ini adalah penting untuk pertumbuhan dan perkembangan bayi dan kanak-kanak. Selain itu, kanak-kanak memerlukan zat besi dan zink untuk perkembangan, pembelajaran, tingkah laku dan pertumbuhan mereka. Haa, jom bagi anak makan daging!
 Jangan risau Mama, resepi-resepi ini sesuai untuk anak-anak 9 bulan ke atas. Ingat Mama dan Papa je ke boleh makan menu daging yang sedap-sedap? Jom tengok resepi-resepi yang sesuai untuk anak Mama ini.
Kumpulan Resepi Daging Untuk Si Manja
Resepi Lasagna Daging

Kredit gambar: Instagram Syazwina Syaura
Bahan-Bahan
Keledek oren (dikukus)Daging kisarBawang hollandTomato pureeSerbuk dagingSerbuk oreganoUnsalted butterSusu full creamTepung gandumParmesanCream cheese
Sos Merah
Masukkan bawang dan daging kisar tadi dan goreng sampai naik bau. Kemudian masukkan tomato puree, serbuk daging, serbuk oregano.
Sos Putih
Cairkan unsalted butter, masukkan susu full cream, cream cheese dan tepung gandum untuk pekatkan sos.
Cara Memasak
Ratakan keledek yang telah dikukus tadi di dalam bekas.Masukkan daging dan kemudian ratakan sos putih dan ulang langkah tersebut dan akhir sekali letakkan keju pamersan.Bakar pada suhu 180°C dan sedia untuk dihidang.
Resepi Shepherd’s Pie Daging
Kredit gambar: Instagram Syazwina Syaura
Bahan-Bahan
Unsalted butterBawang hollandDaging kisarLobak merahSawiSerbuk daging Lada putihMixed herbs
Semua bahan di atas perlu di goreng terlebih dahulu.
Unsalted butterUbi kentang (direbus)Cream cheeseSusu full creamSerbuk kejuGrated cheeseMixed herbs
Semua bahan di atas perlu dikisar halus.
Cara Memasak
Masukkan isi daging, ikuti dengan isi kentang pada bahagian atas. Bakar pada suhu 150°C, selama 15-20 minit.
Resepi Nasi Daging Utaqa
Kredit gambar: Instagram Syazwina Syaura
Bahan-Bahan
Beras basmati (rendam dulu)Daging (direbus)Halia (dihiris)Bawang merah (dihiris)Bawang putih (dihiris)4 sekawanDaun pandanSusu full cream1 sudu kecil serbuk kurma1 sudu kecil serbuk kari dagingAir rebusan dagingRed Palm Fruit Oil
Cara Memasak
Panaskan kuali, tuangkan Red Palm Fruit Oil, tumiskan bawang merah, bawang putih, halia, 4 sekawan dan daun pandan sehingga naik bau.Satukan serbuk kurma dan serbuk kari daging, jadikan pes.Tuangkan ke dalam kuali, masukkan susu full cream.Masukkan beras, masukkan daging dan air rebusan daging.Masak seperti biasa, siap.
Resepi Daging Bakar
Kredit gambar: Instagram Syazwina Syaura
Bahan-Bahan
Paste Bakar Broccoli (dikukus)KentangPaste kurmaUnsalted butter
Cara Memasak
Cara Masak Daging Bakar
Rebus daging sehingga empuk.Perap bersama paste bakar, selama 1 jam.Cairkan unsalted butter, bakar daging atas non-stick pan.Siap.
Cara Masak Mashed Potato
Rebus kentang sehingga empuk.Kisar bersama unsalted butter.Siap!
Cara Masak Paste Kurma
Rendam buah kurma dengan air panas.Blend, tambah sedikit air.Siap!
Resepi Bihun Sup Utaqa
Kredit gambar: Instagram Syazwina Syaura
Bahan-Bahan
Bihun faizaDagingBawang merah *Bawang putih *Halia *Lada putih Sup bunjut3 sekawanSerbuk kunyitDaun supBawang goreng
Cara Memasak
Celur bihun dengan serbuk kunyit, toskan.Kisarkan bahan bertanda.Rebus daging, masukkan bahan blend, sup bunjut, 3 sekawan . Rebus sekali, daging keluarkan minyak dah, rebus sampai empuk.Daging dah empuk, hiris nipis.Hidang kan bersama, daun sup bawang goreng. Siap!
Kredit: Instagram Syazwina Syaura


Panduan Pelan Pendidikan Anak-anak Demi Masa Depan Mereka

“Abang, macam manalah dengan pelajaran anak-anak kita nanti ya. Dengan keadaan ekonomi sekarang, saya risau sangat kalau kita tak mampu berikan yang terbaik untuk diorang.”
Itu merupakan antara topik perbualan utama saya dan encik suami pada hujung minggu yang lalu. Sedang enak minum petang bersama sambil lihat anak-anak bermain, tiba-tiba risau saya fikirkan masa depan mereka.
Ditambah pula dengan keadaan ekonomi sekarang yang tak menentu, kos sara hidup yang makin tinggi dan kos pendidikan yang semakin mahal dan kian meningkat, membuatkan saya risau dengan masa depan anak-anak.

Sejurus selepas saya suarakan kerisauan saya, terus encik suami tenangkan dan berikan tips bagaimana kami sebagai ibu bapa boleh membantu anak-anak dengan perbelanjaan untuk pendidikan mereka dan Mama Siti ingin kongsikan bersama Mama-mama semua di sini. Semoga bermanfaat ya!
Tips Perbelanjaan Pendidikan Anak-anak di Masa Hadapan
Mulakan sekarang
Selalunya mak ayah ni lupakan bab pendidikan anak-anak. Maksud Mama Siti, bukanlah Mama dan Papa tidak pentingkan pendidikan mereka, tetapi, disebabkan kita lebih memberi tumpuan pada aspek lain, kita terlupa bahawa pendidikan mereka pada masa hadapan juga penting.

Oleh itu, apa yang Mama dan Papa boleh lakukan, apabila sudah tersedar bahawa pentingnya peruntukan kewangan untuk pendidikan anak-anak di masa hadapan, Mama dan Papa masih belum terlambat untuk mulakan sekarang.
Walaupun anak-anak masih kecil atau baru lahir, Mama dan Papa boleh mulakan simpanan untuk pendidikan anak-anak dari hari ini. Kalau yang belum mula, jangan risau, anda masih belum terlambat. Serendah RM100* sebulan pun boleh!
*Tertakluk pada terma & syarat
Buat anggaran kos pendidikan anak
Ini pun penting tau Mama dan Papa. Saya bab kewangan ni kadang-kadang fail sikit. Nasib ada suami yang pandai dalam hal ni. Walaupun anak sulung kami pun baru masuk sekolah rendah, namun, encik suami dah fikirkan anggaran kos pendidikan mereka sampai ke universiti.

Buat anggaran, dan pilih pelan simpanan atau pelaburan terbaik untuk anak-anak. Nasihat encik suami lagi, kita harus ambil kira kesan inflasi ke atas simpanan atau pelaburan tersebut. Ni yang ramai ibu bapa tak tahu. Hanya buat anggaran dan tidak mengambil kira faktor-faktor lain dan seterusnya mungkin menambahkan kerisauan kita.
Pilih pelan pendidikan Takaful yang betul

Kebiasaannya, kita hanya tahu atau pernah dengar tentang pelan perlindungan peribadi dan kesihatan sahaja. Tetapi, ada juga pelan perlindungan dari segi pendidikan yang membantu meringankan bebanan kos pendidikan anak-anak.
Lagi menarik kalau Mama dan Papa memohon pelan pendidikan yang memberikan perlindungan dan juga pelaburan untuk masa depan anak Mama seperti Etiqa Madani.
“Eh, Etiqa Madani? Apa tu?”
Etiqa Madani, Memastikan Masa Hadapan Yang Lebih Cerah Untuk Anak-anak
Buat Mama dan Papa yang baru pertama kali tahu mengenai Etiqa Madani ini, ia merupakan pelan pendidikan Takaful yang melindungi dan meringankan beban kos pendidikan dengan tawaran* Fast & Easy.
Terdapat banyak manfaat yang anak Mama dan Papa bakal peroleh dengan Etiqa Madani ni. Antaranya:
Bayaran Education Cash sehingga 10% daripada jumlah yang dilindungi akan dibayar sebanyak dua kali sebelum sijil matang.Bayaran Education Celebration bernilai RM500 akan dibayar apabila anak Mama menamatkan sama ada pengajian sekolah rendah atau sekolah menengah.Pada akhir tempoh sijil, anak Mama akan menerima bayaran tunai sebanyak 130% daripada jumlah yang dilindungi dan potensi bayaran tunai pelaburan terkumpul, atau lebih dikenali sebagai Bayaran Matang.Pelan termasuk bayaran untuk perlindungan kematian atau hilang upaya menyeluruh dan kekal (HUMK).Mama atau Papa sebagai pemilik sijil juga layak untuk mendapat pelepasan cukai dengan menambah manfaat tambahan pengecualian bayaran (sepertimana diperuntukkan – rujuk LHDN).Pelan Etiqa Madani ni juga sangat dinamik dengan pilihan manfaat tambahan lain seperti Manfaat Tunai Hospital, Perlindungan Penyakit Kritikal, Kad Perubatan dan tabungan atau simpanan tunai.
Yang lebih menarik, Mama dan Papa diberikan fleksibiliti untuk memilih tempoh pelan pembayaran selama 8, 15, atau 20 tahun dan juga pelbagai pilihan tempoh umur matang iaitu 15, 21 atau 25 tahun.
*Tertakluk pada terma & syarat
Bayaran Education Cash, Bayaran Education Celebration & Bayaran Matang untuk perlindungan selama 20 tahun & pembayaran sumbangan hanya 8 tahun.
Kredit gambar: Etiqa Madani
Pelan Etiqa Madani ini tersedia untuk anak-anak yang berumur antara 14 hari hingga 15 tahun. Untuk maklumat lanjut mengenai Etiqa Madani, Mama dan Papa boleh hubungi 1300 13 8888 atau layari www.etiqa.com.my/madani hari ini.
Apa-apa pun, Mama dan Papa masih belum terlambat untuk memastikan masa hadapan anak-anak dari segi pendidikan terjaga. Mulakan simpanan seawal mungkin dan teruskan usaha untuk berikan yang terbaik buat anak-anak.


5 Kebenaran Yang Mungkin Akan Mengejutkan Mama Tentang ‘Sanitiser’ Berasaskan Alkohol

Adakah Mama ingin mengetahui rahsia untuk memastikan anak-anak Mama selamat daripada benda yang sepatutnya melindungi mereka? Walaupun orang ramai perlahan-lahan membiasakan diri dengan COVID-19, sanitiser tangan terus menjadi barang yang must-have dalam kalangan orang kita. Kebanyakan daripada kita mungkin mengoleskan gel yang berbau kuat dan biasanya bercampur alkohol pada tapak tangan, bila-bila masa sahaja yang boleh. Bagi sesetengah orang, mereka mungkin akan sanitise walaupun berada dalam rumah mereka, 10 ke 15 kali sehari! Betul, alkohol berkesan untuk memusnahkan kuman dan juga virus. Tetapi sesetengah sanitiser berasaskan alkohol kegemaran anda sebenarnya mungkin mendatangkan kemudaratan kepada kesihatan jangka panjang. Berikut adalah beberapa fakta yang perlu Mama tahu.
Tak Selamat Jika ‘Termakan’

Ramai di antara kita mungkin menggunakan sanitiser sebagai lapisan pertama untuk perlindungan terhadap kuman. Tetapi, apa yang berlaku apabila benda yang sepatutnya melindungi kita, menjadi perkara yang membahayakan nyawa kita dan nyawa orang yang kita sayangi? Banyak semburan pembasmi kuman dan sanitiser tangan aerosol mengandungi bahan berbahaya seperti metanol, isopropil alkohol, polietilena glikol (PEG), pewangi, bahan penstabil, pengawet dan sebatian lain yang tak selamat. Jika Mama atau ahli keluarga secara tak sengaja menggunakan sanitiser pada makanan, bahan kimia ini boleh menyebabkan keracunan dan pelbagai reaksi lain yang tidak menyenangkan. Terdapat juga risiko keracunan alkohol, terutamanya dalam kalangan kanak-kanak. Sebagai ibu bapa, Mama mungkin mahu melakukan segala-galanya untuk mengelakkan daripada perkara ini berlaku pada anak-anak sendiri.
Ia Boleh Menjejaskan Kulit

Alkohol secara amnya bagus untuk membasmi kuman, tetapi penggunaan berlebihan boleh memudaratkan, yang ramai orang cenderung lakukan akibat ketakutan COVID-19. Sanitiser berasaskan alkohol boleh menjadi sangat harsh untuk mereka yang mempunyai kulit sensitif atau kering. Dan ia sebenarnya boleh menjadikan Mama lebih terdedah kepada jangkitan pada masa depan kerana alkohol menjejaskan dan memecahkan penghalang kulit semulajadi. Kulit tangan Mama mungkin akan mengalami kekeringan melampau, kerengsaan, dan juga kulit mengelupas. Sekarang, Mama mungkin berfikir,
“Tetapi saya masih boleh menggunakan sanitiser beralkohol pada permukaan, bukan?”.
Ia bergantung juga Mama. Alkohol sangat mudah terbakar, jadi menggunakannya pada permukaan masih menimbulkan risiko terutamanya jika terdapat punca yang boleh menyebabkan kebakaran di kawasan tersebut yang mungkin Mama tak sedar. Inilah sebabnya mengapa kebanyakan pembasmi kuman komersial bebas alkohol, terutamanya yang digunakan di dapur dan restoran.
Ia Mungkin Tak Berkesan Seperti Yang Mama Harapkan

Walaupun Mama sangat suka menggunakan sanitiser, pernah tak Mama tertanya-tanya sama ada betul ke ia memastikan Mama dan keluarga Mama, selamat? Ini sebenarnya bergantung kepada kandungan alkohol. Kandungan alkohol yang ideal adalah antara 60% hingga 80% untuk membersihkan dan membasmi kuman dengan betul. Tetapi walaupun begitu, Mama mungkin akan menghadapi masalah lain. Bergantung pada kandungan, alkohol memerlukan beberapa saat untuk menyalut permukaan tersebut. Ini dikenali sebagai masa sentuhan, iaitu tempoh masa pembasmi kuman mesti kekal basah di permukaan untuk berjaya memusnahkan patogen. Pembersih dengan kandungan alkohol 75%, sebagai contoh, memerlukan sekurang-kurangnya 15 saat masa sentuhan untuk memusnahkan sel virus dengan betul. Tetapi kerana alkohol menyejat begitu cepat, ia mungkin tidak mempunyai masa yang cukup untuk menjalankan tugasnya.
Ia Meningkatkan Penentangan Antimikrob

Akhir sekali, walaupun sanitiser boleh membantu mengurangkan penularan virus, mereka mungkin akhirnya menjadikan strain bakteria tertentu lebih kuat. Walaupun sering diklasifikasikan sekali sebagai ‘kuman’, virus dan bakteria adalah perkara yang sama sekali berbeza. Lebih susah bagi virus untuk membina penentangan, manakala bakteria boleh ‘berkembang’ dan menyesuaikan diri dengan persekitarannya dengan lebih cepat. Satu kajian mendapati bahawa beberapa jenis bakteria telah menjadi toleran terhadap pencucian alkohol. Ini bermakna mereka boleh bertahan dalam masa sentuhan yang lebih lama dengan alkohol, khususnya 70% isopropil. Jadi, semasa kita memerangi COVID-19 dengan sanitiser alkohol, kita mungkin secara tidak sengaja mencipta pepijat yang mungkin lebih sukar untuk disingkirkan— alamak!
Ia Tidak Menawarkan Perlindungan Jangka Panjang

Sanitiser berasaskan alkohol adalah one-time deal sahaja, Mama. Dengan kandungan alkohol yang betul dan masa sentuhan yang mencukupi, mereka mungkin mempunyai kuasa untuk membasmi kuman dengan berkesan, termasuk virus. Tetapi next time Mama keluar, Mama masih akan terdedah kepada patogen. Sanitiser menawarkan sedikit perlindungan terhadap virus. Melainkan mereka mempunyai bahan-bahan yang sangat istimewa. Jadi, pastikan Mama membaca label di belakang produk sebelum Mama membeli sebarang botol sanitiser. Benda yang salah mungkin lebih banyak mendatangkan kemudaratan daripada kebaikan.
Berita baik untuk Mama! Sebenarnya, sanitiser yang berkesan dalam menawarkan perlindungan virus jangka panjang, bebas alkohol dan mesra kulit, wujud!
Memperkenalkan Asylea 24 Hours-Protection MaxSafe Plus Disinfectant

Mencari sanitiser bebas alkohol dan mesra kulit yang pelbagai guna dengan kadar pembasmian kuman 99.999%? Jangan cari jauh-jauh Mama! Kini ada Asylea 24 Hours-Protection MaxSafe Plus Disinfectant. Dirumus dengan HONa, formula yang diperoleh daripada asid hipoklorus, sanitiser ini memberikan perlindungan sepanjang hari terhadap virus dan patogen tanpa menjejaskan kesihatan kulit atau kesejahteraan jangka panjang Mama sekeluarga.
Mama juga boleh menggunakannya pada pinggan mangkuk dan perkakas, kerana ia juga selamat pada makanan! Jadi, walaupun ia terkena sikit dalam makanan anda, Mama tak perlu risau. Menjadikannya 100% selamat untuk kanak-kanak dan wanita hamil.
Terbukti secara klinikal dengan masa sentuhan 1 saat yang mengagumkan, ia menyahaktifkan semua patogen pada permukaan dengan serta-merta. Ia juga tak toksik, tak melekit, bebas bilas dan tidak mempunyai bau yang kuat.
Dapatkan 24 Hours-Protection MaxSafe Plus Disinfectant

Sudah tiba masanya untuk mencuba pembasmi kuman gred makanan Asylea yang bebas alkohol, mesra kulit, tanpa toksik, yang akan berfungsi 15 kali lebih berkesan untuk membasmi kuman dan virus. Hanya satu saat terdedah kepada Asylea 24 Hours-Protection MaxSafe Plus Disinfectant dan poof! Semua patogen penyebab penyakit jahat itu hilang. Jadi, tunggu apa lagi Mama?
Beli Asylea 24 Hours-Protection MaxSafe Plus Disinfectant di Shopee sekarang sebelum kehabisan stok. Confirm Mama tak akan menyesal.
Artikel ini diolah daripada versi Bahasa Inggeris di Motherhood Story.


Resepi Bubur Ayam Ala McD – Senang Je Nak Buat!

Kenapa bubur ayam McDonald? Kenapa bukan resepi bubur ayam dari restoran lain? Setiap orang ada citarasa masing-masing kan. Begitu juga dengan Mama Siti dan Mama semua.
Pada Mama Siti, bubur ialah menu yang mudah dimasak, mudah dimakan. Mama Siti seorang yang suka sesuatu yang berkuah. Tapi, kalau setiap hari makan lauk saja, risau juga kan.
Oleh itu, Mama Siti pun fikir.
“Apa kata cuba masak bubur, senang nak masak. Ada rasa-rasa ayam lagi. Paling penting, kita dapat makan nasi. Itu yang penting.”
Jadi pada kali ini, mari sama-sama kita cuba masak Bubur Ayam Ala McD ini. Mudah sahaja sebenarnya.
Resepi Bubur Ayam McD

Kredit gambar: Niq Ain
Resepi oleh: Norrihan Ars
Bahan-Bahan
Nasi SejukMinyak BijanAirAyamHaliaLobak MerahDaun SupPati Ayam
Cara Memasak
Potong bahan-bahan kepada bahagian kecil.

2. Campurkan air ke dalam nasi dalam periuk. Masak sehingga nasi menjadi lembik.

3. Kisarkan separuh daripada nasi yang dicampur air tadi dan masukkan semula ke dalam periuk.

4. Seterusnya, masukkan ayam yang telah dipotong kecil, halia, lobak merah dan masak sehingga lembut.

5. Kemudian, barulah masukkan pati kiub ayam, daun sup dan sedikit minyak bijan.

6. Bubur ala Mcd kita siap untuk dihidangkan.

Tips Resepi Bubur Ayam Mcd
Supaya beras cepat hancur, tenyeh-tenyehkan nasi ketika dimasak bersama-sama air.
Baru baca resepi, dah telan air liur. Senang, ini bukan orang dewasa saja boleh makan kan. Anak-anak kecil pun boleh dihidangkan dengan menu bubur ayam ni.
Cumanya kalau Mama nak jadikan sebagai makanan bayi, pastikan asing terlebih dahulu dari awal. Bukan apa, bayi tak elok makan gula dan garam berlebihan. Lebih baik mereka dapatkan rasa manis semulajadi dari buah dan sayur.
Mama Siti tak sabar nak tengok Mama semua masak bubur ayam Mcd ni. Kalau Mama suka, alangkah gembiranya hati Mama Siti di sini.
Baiklah Mama, sementara itu disini ada satu lagi resepi yang Mama Siti sarankan untuk mencuba. Nama resepi itu ialah ikan patin masak tempoyak.
Sesetengah orang mungkin rasa resepi itu sedikit sukar. Tapi jangan bimbang, sebab Mama Siti hanya kongsikan resepi yang khas untuk Mama yang baru-baru nak belajar memasak.
Jom Mama! Kita cuba resepi-resepi ini~


3 Kategori Makanan Tambah Darah Yang Harus Ada Dalam Pemakanan Seharian – Dari Sayur, Buah hingga Makanan Laut

Pada tahun 2019 satu kajian telah dijalankan oleh Tinjauan Kesihatan Morbiditi Kebangsaan (NHMS). Hasil tinjauan mendapati 21.3% rakyat Malaysia menghidap penyakit anemia. Ini bermakna 1 daripada 5 orang daripada kita mungkin kekurangan sel darah merah.
Darah merah penting untuk tubuh badan manusia. Sel ini mengangkut oksigen ke seluruh badan dengan bantuan hemoglobin(Hb). Kekurangan darah merah bermakna kekurangan Hb. Fungsi badan akan terganggu dan akhirnya mendorong kepada penyakit anemia.
Justeru, sebagai langkah pencegahan, Mama Siti nak kongsikan makanan tambah darah. Tapi sebelum itu, mari kita lihat apa simptom untuk kenal pasti seseorang itu kekurangan darah merah.

Kredit gambar: Freepik
Simptom Darah Merah Rendah
Cepat penatBadan lemahKulit pucatDegupan jantung tidak normalSukar bernafasSakit dadaSakit kepalaTangan dan kaki sejuk
Bagaimanakah kita boleh kekurangan darah merah sedangkan ianya dihasilkan sendiri oleh badan kita?
Ada keadaan dimana badan tidak mampu menghasilkan sel darah merah pada kadar yang diperlukan. Berkemungkinan terdapat gangguan dalam proses biologi badan kita.
Selain itu, masalah yang sama mungkin berlaku apabila badan kehilangan banyak darah disebabkan haid dan kemalangan.
 3 Jenis Nutrien dan Makanan Tambah Darah
Zat Besi
Cara cepat tambah darah adalah dengan mengambil zat besi setiap hari. Lelaki berumur 19- 65 tahun perlukan 9-14 mg setiap hari manakala wanita dari usia 19-50 tahun ialah sebanyak 20-29 mg.
Anda boleh jadikan senarai di bawah sebagai pilihan menu makanan.
Hati ayam
Kredit gambar: Freepik
Selain itu, kalorinya juga lebih rendah berbanding makanan berprotein yang lain. Zat besi dalam hati ayam lebih cepat diserap ke dalam sel badan. Ini bermakna ia mampu menghasilkan sel darah merah dengan lebih pantas.
Ikan tenggiri
Kredit gambar: Freepik
Kandungan zat besinya ialah sebanyak 1.5 mg. Gabungan khasiat lain seperti vitamin B12 dan folat membantu mencegah penyakit anemia.
Telur
Kredit gambar: PxHere
Mama Siti rasa ini antara makanan tambah darah paling mudah diperolehi. Olahan menunya juga senang di pelbagaikan. Tambahan pula, harganya juga murah.
Kangkung
Kredit gambar: Quora
Sayuran hijau seperti kangkung antara sumber untuk menstabilkan kadar hemoglobin dalam badan. Dalam setiap 100 g hidangan, terdapat 3.5- 4 g zat besi. Ianya 1.5 kali lebih banyak berbanding bayam.
Roti wholemeal

Zat besi dalam roti wholemeal diperolehi daripada bran pada biji gandum. Bran ialah lapisan paling luar bijian gandum. Pengambilan roti wholemeal boleh diambil ketika sarapan ataupun sebagai snek harian.
VITAMIN B9
Bentuk folic acid dalam makanan dikenali sebagai folat. Vitamin tambah darah ini boleh diperolehi dalam beberapa jenis beras dan buah. Selain diperlukan dalam penghasilan darah merah di tulang sum-sum, vitamin B9 juga bermanfaat untuk mencegah penyakit jantung.
Beras perang
Kredit gambar: PxHere
Mengandungi 45 µg vitamin B9 dalam setiap 100 g hidangan. Sekali-sekala, Mama boleh tukar dari nasi putih kepada nasi perang kan. Lebih sihat, antioksidan pun tinggi.
Beras basmathi
Kredit gambar: Pixabay
Ada 25 µg vitamin B9 dalam beras basmathi. Selain itu, ianya juga berupaya menstabilkan tekanan darah dalam badan manusia. Mama boleh lah cuba masukkan beras basmathi dalam diet seharian.
Buah oren
Kalau nak cari buah yang boleh tambah darah merah, oren lah jawapannya. Jangan silap ya, sel darah merah tidak diperoleh secara terus melalui buah ini. Tetapi ianya membantu sistem dalam badan kita menstabilkan paras hemoglobin melalui sel darah merah.
Tempe
Makanan yang sinonim dengan tradisi orang jawa. Memandangkan Mama Siti memang berketurunan jawa jadi tempe ni memang selalu jadi lauk hidangan. Tempe boleh digoreng, ditambah dalam sup, ataupun masak sambal.
Daun kesum
Jarang sebenarnya Mama Siti dengar daun kesum dijadikan ulam. Selalunya ia hadir di dalam masakan berkuah seperti asam pedas, laksa dan tempoyak. Mama yang sukakan masakan berkuah, boleh cuba cari resepi berasaskan daun kesum ni ya.
VITAMIN B12
Kredit gambar: Hellosehat.com
Untuk mengembalikan hemoglobin(Hb) ke tahap normal, alternatif lain adalah dengan mengambil vitamin B12. Vitamin ini diperoleh daripada makanan laut, daging merah dan produk olahan susu.
Hati lembu
Hati lembu mempunyai lebih banyak kalori berbanding hati ayam. Selain vitamin B12, ianya juga kaya dengan zat besi.
Ikan
Ikan tenggiri, ikan salmon dan ikan patin adalah antara makanan laut yang membantu tubuh badan menghasilkan sel darah merah yang baru.
Daging lembu
Walaupun daging lembu mampu mencegah anemia tetapi jangan pula makan secara berlebihan. Takut-takut mengundang penyakit jantung dan keradangan.
Tauhu
Makanan yang sering didapati di negara-negara asia tenggara. Seterusnya, ianya terdiri dari kalsium. Nutrien tambahan ini berperanan dalam pembentukan haemoglobin.
Keju parmesan
Hasil produk tenusu yang kian populer di Malaysia. Selalunya boleh didapati sebagai topping dalam makanan. Antaranya adalah seperti pizza, kek keju, pasta dan lagna.
Pilihan Makanan Terbaik Untuk Ibu Mengandung Dengan Bacaan Hemoglobin Rendah

Kadar haemoglobin bagi wanita hamil berbeza dengan wanita yang tidak hamil. Pembawaan anak menjadi faktor mengapa terdapatnya perubahan sel darah merah.
Selain itu, perubahan hormon juga menyumbang kepada perubahan ini. Ibu hamil perlu sentiasa peka dengan keadaan diri mereka. Elakkan diri anda berada di tahap bahaya kerana ia bakal merisikokan kandungan.
Wanita mengandung yang kurang darah merah cenderung untuk melahirkan anak pramatang dan berisiko mati ketika proses melahirkan bayi.
Oleh itu, Mama Siti harap anda semua dapat buat persediaan yang sewajarnya. Makan makanan tambah darah dan selalulah dapatkan nasihat doktor agar ibu dan anak sihat.
TembikaiBrokoli Kerang Roti dan bijirinDaging merah
Jika Mama tergolong dalam individu seperti di bawah, Mama Siti nasihatkan untuk segera berjumpa dengan doktor. Golongan ini mempunyai risiko lebih tinggi untuk menghidapi penyakit anemia jika;
Haid tidak normalMempunyai sejarah keluargaMinum alkohol berlebihan Berumur 65 ke atasSedang hamil
Kesimpulannya, penyakit anemia boleh dicegah. Pengambilan makanan tambah darah secara terkawal dan berkala sedikit sebanyak membantu menurunkan risiko kurang darah merah. Perhatikan juga simptom-simptomnya. Kalau tak sedap badan, teruk ke klinik.
Zat besi, vitamin B9 dan vitamin B12 semuanya diperlukan dalam menghasilkan lebih banyak sel darah merah. Terutamanya untuk ibu hamil, sekurang-kurangnya ada 2 nyawa perlu dijaga. Mama semua dah boleh mula hidangkan lauk seperti di atas tu ya.


Iktibar Untuk Semua. Ibu Ini Kongsi Pentingnya Melatih Anak Makan Makanan Berzat Dari Kecil

Seorang ibu menyangkakan apabila anak sudah dewasa mesti mereka akan makan dengan baik dan betul, tetapi sangkaannya kurang tepat apabila berat badan anaknya semakin merosot dan rambutnya semakin nipis. Apakah puncanya?
Ikuti perkongsian daripada Puan Adila Azurin di Facebook tentang kenapa ia sangat penting untuk pantau anak-anak kita dan apa simptom-simptom yang Mama perlu take note apabila anak tidak mendapatkan zat yang mencukupi.
Jom baca dengan lebih lanjut.
“Tak apa nanti anak dah besar, pandailah dia nak makan.”
Pernah terfikir macam ni? Ubah sebelum menyesal. Raya baru ni ramai yang tanya pasal kesihatan Adra. Buat mereka yang tak tahu, 3 bulan lepas Adra warded 3 hari di hospital sebab masalah anemia. Kurang hemoglobin (HB) dalam sel darah merah. Kalau nak tahu, HB ni la yang tolong angkat oksigen dari paru-paru untuk salurkan ke seluruh badan.
Sebelum warded hospital, Dila bawak Adra ke Klinik Kesihatan (KK) untuk buat blood test, sebab dalam sebulan tu dia kerap demam. Hampir setiap bulan. Sebelum ni Adra memang jarang demam. Kalau demam pun tak lama. Hari ni demam, esoknya dah baik. Dila confiden Adra susah kena penyakit sebab Dila ‘fully breastfeed’ sampai setahun setengah. Sangkaan Dila, imun badan dia mesti kuat.
Kerap Demam, Apa Akibatnya?

Kredit gambar: Facebook Adila Azurin
Tapi entah kenapa bulan 4 lepas Adra demam sampai 2 kali dalam sebulan. Pertama kali Adra buat ujian darah di Klinik Kesihatan, terus dia kena refer ke hospital sebab bacaan HB dia masa tu 5 sedangkan bacaan yang doktor bagitau untuk kanak-kanak normal adalah 13. Kurang dari separuh. Arghhhh, terkejut Dila. Tanya doktor KK apa puncanya, tapi doktor KK bagitahu hospital akan buat pemeriksaan terperinci untuk dapatkan puncanya.
Balik rumah terus pack baju, serah diri ke hospital. Sebabkan masalah Adra berpunca dari darah, memang kena ambik darah je dari dia mula masuk hospital sampai la nak discaj. Kesian dia kena cucuk banyak kali. Dila pun tak sanggup nak tengok lebam-lebam kat tangan dia.
Lepas ambil darah. Doktor tanya macam-macam soalan.
“Awak tengok sendiri muka dia pucat, kelopak mata pun pucat, sini tengok tapak tangan dia. Bandingkan dengan tapak tangan awak. Pucatkan? Ada tak dia sesak nafas? Berak dia ada keluar darah? Famili ada yang hidap talasemia tak?”
“Tak ada doktor, cuma sebelum ni dia demam dekat 5 hari on off on off, saya bagi PCM macam biasa tapi saya tengok dia lemah. Tak nak main sangat, asyik baring je. Makan kurang, tapi menyusu macam biasa. Kami tak ada talasemia, cuma saya je semasa kehamilan HB memang rendah.”
“Ok tak apa kita akan buat Full Blood Count (FBC) untuk tengok apa masalah sebenar.”
Keputusan Penyakit Sebenar
Hampir tiga hari Adra warded di hospital. Setiap hari doktor yang ronda ward akan tanya.
“Anak minum susu apa ibu?” “Selera anak macam mana? Dekat rumah bagi makan apa?””Kita tengok anak ibu memang tak ada masalah apa. Mungkin masalah dia kurang darah merah ni sebab cara pemakanan dia tak berapa betul. KURANG NUTRISI.”
Allah! Tak tahu nak cakap macam mana, segan pun ada bila doktor cakap Adra kurang zat. Rasa macam kita tak bagi anak makan sampai dia jadi kurang zat.
Anak sulung Dila, Adam lagi memilih. Tapi dia tak ada pun masalah anemia. Sekurang-kurangnya, Adra makan nasi walaupun berlaukkan sup ayam hampir setiap hari. Dila selalu ingat tak apa kalau budak-budak tak nak makan sekarang, akan datang bila dia makin membesar, masa tu selera dia akan berubah. Tapi memang silap bila sangkaan Dila tu.
“Apapun memang kena dididik dari awal.”
Kredit gambar: Facebook Adila Azurin
Lepas dari Adra mula campur susu Dila tak bagi dia minum susu ‘fresh milk’. Adra memang minum ‘fresh milk’ sahaja selain dari ebm. Dila belajar dari Adam dulu, salah satu punca anak tak nak makan bila dia dah terlalu craving susu yang manis. Adam pulak minum susu coklat. Kalau kurangkan portion susu dia pun, still tak nak makan. Adam cuma makan nasi yang ada rasa, macam nasi lemak (fav Adam), nasi ayam, nasi biryani. Semuanya makan tanpa lauk.
Lain sangat dengan Adra, dia memang suka makan. Mungkin masa mengandungkan dia, Dila memang tak ada alahan dan makan apa sahaja. Jadi nak suap Adra makan lebih mudah dan dia memang berselera.
Tapi Dila perasan dia kurang makan masa Dila mengandungkan anak ketiga, Hayat. Tak tahu sama ada simptom nak dapat adik ke apa. Orang kata kalau anak kita nak dapat adik memang perangai akan berubah sikit. Mungkin betul lah kot.
Kenapa Makan Rambut Sendiri?
So Dila pun ok asalkan dia minum susu macam biasa. Waktu tu pun Dila memang tak larat sebab mengandung, nak kejar nak paksa makan ke apa memang tak larat sangat. Hari-hari sebelum pergi kerja Dila akan masak lauk tuk Adra. Sup ayam, sup bayam. Dua tu memang kegemaran Adra. Kalau tak larat Dila akan beli je dekat kafe ofis sambil sambil cari menu baru yang kena dengan selera Adra.
Tapi Adra tetap macam tu, makan sesuap dua lepas tu tak nak makan. Makin lama, Adra makin pelik bila dia dah start mengutip benda yang pelik-pelik masuk dalam mulut. Jangan tak percaya Adra suka makan rambut. Ya, dia suka makan RAMBUT dia sendiri.
Terkejut sangat bila satu hari balik dari ofis tengok rambut Adra dah botak sebelah. Sampai banyak macam tu sekali Adra makan rambut dia. Sedih bila Dila dengan suami terpaksa decide untuk pendekkan rambut dia. Kesian nak botakkan rambut dia plus masa tu dah nak raya. Dengan badan yang makin kurus, rambut tak ada sampai ada yang tanya.
“Adra luekimia ke?”
Allah. Mintak dijauhkan.
Telah Tiba Masanya Untuk Berjumpa Dengan Pakar
Selepas itu, Dila dan suami buat keputusan untuk bawak Adra jumpa doktor pakar kanak-kanak. Cerita dari A to Z. Doktor bagitahu yang Adra ada simptom PICA. Penyakit yang mana seseorang tu suka makan benda-benda pelik. Seseorang yang kurang zat besi cenderung untuk dapat simptom macam ni.
“Anak awak cuma makan rambut, ada saya jumpa makan sabun, makan tanah. Ye memang gejala PICA anak awak ni.”
Huaaaa lagi la sebak. Salah aku ke tak paksa anak makan. Stres sampai rasa nak tarik rambut sendiri pulak. Dia sambung lagi.
“Awak sendiri pun kena tengok awak makan apa, sebab dia breastfeed kan, jadi apa yang awak makan tu lah salur pada dia, kalau makan tak berkhasiat, logik ke awak rasa badan dia kuat”
Memang tahan telinga je waktu tu.
Doktor pakar tu ada kongsi beberapa teknik macam mana nak pujuk anak supaya makan semula terutama yang memilih ni.
“Kita ibu ayah, kita yang sepatutnya kawal anak-anak, anak patut dengar cakap kita, bukan kita yang ikut semua kemahuan anak. Tak apa saya ajar macam mana tuk awak bagi dia makan, kanak-kanak yang memilih macam anak awak ni memang ada cara dia.”
Kredit gambar: Facebook Adila Azurin
Apa Punca Anak Mama Anemia?
Ini doktor terangkan antara punca kenapa Adra boleh dapat anemia.
Minum susu segar yang mana kandungan zat besi dalamnya adalah rendah. Tak salah nak bagi anak minum susu segar, tapi pemakanan kena jaga sama. Jadi ibu-ibu yang memilih untuk berikan susu formula pada anak-anak, baca label dan pilih susu yang mempunyai kandungan zat besi yang tinggi.Kurang makan makanan yang mempunyai zat besi. Walaupun kadang Adra makan, tapi sup ayam kurang kandungan zat besi. Jadi tukarkan kepada menu yang lebih kandungan zat besi seperti sup daging lembu, sayur atau buah setiap hari. Bayam dan jambu batu contohnya.Tidak ambil makanan tambahan atau supplument kanak-kanak untuk tampung kekurangan zat besi yang sesuai dengan keperluan tubuh badannya.
Ambil Ikhtibar Ya Mama!
Kredit gambar: Facebook Adila Azurin
So ibu/mama/mommies/umi luar sana, jangan pandang ringan bila anak kurang makan atau tak nak makan langsung. Zat besi memang sangat penting untuk tumbesaran anak-anak. Kekurangan zat besi juga akan menyebabkan anak-anak akan mengalami gangguan dalam pembelajaran terutama matapelajaran matematik. Ini apa yang doktor kongsikan pada Dila. Wallahualam.
Sampai sekarang Dila ingat apa yang doktor tu cakap dan ajarkan. Keadaan Adra dah semakin baik. Hikmah jugak Dila cuti bersalin 3 bulan ni, hari-hari Dila boleh suap Adam, Adra makan dengan tangan sendiri. Tak makan Dila dah siap sediakan rotan panjang dekat sebelah. Tak makan, haaa siap la!
Perlahan-lahan tabiat pelik dia berkurang, makan rambut tu alhamdulillah hilang sepenuhnya. Doakan kesihatan Adra bertambah baik. Inn shaa Allah.
Anak menangis tak apa, jangan kita yang menangis menyesal kemudian.
Kredit gambar: Facebook Adila Azurin
Banyak ilmu dan pengajaran yang kita dapat daripada Puan Adila. Syukur anaknya perlahan-lahan kembali sihat dengan nasihat doktor dan usaha Puan Adila dan suami.
Ibu bapa seperti ini kita perlu contohi, dapatkan rawatan yang sewajarnya sebelum terlambat. Dapatkan info yang sahih daripada doktor ya, Mama.
Pesan Mama Siti:
Ya Allah, berat dugaan mereka kali ini. Sentiasa bersyukur dengan kesihatan yang diberikan oleh Tuhan. Moga-moga perkongsian dari Puan Adila dapat menambahkan ilmu Mama tentang PICA dan rawatannya. Semoga dipermudahkan urusan ya Mama!
Kredit: Facebook Adila Azurin


Resepi Ayam Bakar Madu Lazat! Resepi Mudah Sahaja Untuk Mama Sekeluarga

Puas dah tak tahu nak masak ayam jenis apa lagi untuk lauk tengah hari atau lauk makan malam keluarga? Ataupun teringin nak makan ala-ala macam dekat pasar malam?
Menjadi kebiasaan untuk kita masak nasi ayam dengan ayam kicap, tetapi pernah ke Mama try buat ayam bakar madu? Selalu kedai nasi ayam ada jual. Apa kata kali ini Mama try buat sendiri? Pasti lagi sedap kerana ia akan mengikut citarasa Mama!
Seperti yang Mama Siti katakan tadi, ayam bakar madu ni sesuai untuk makan bersama nasi ayam, nasi kerabu dan macam-macam lagi! Mesti keluarga Mama sayang Mama extra selepas masak ayam bakar madu ni! Memang lazat untuk dinikmati bersama keluarga.
Gunakan Air Fryer Sahaja Mama
Selalu kalau kita bakar sampai hangit satu rumah ataupun minyak merecik dekat Mama. Haa, Mama Siti ada tips untuk Mama! Untuk memudahkan kerja, resepi ini juga boleh menggunakan kuali panggang ataupun Air Fryer!

Selepas Mama dah siap perap, boleh letakkan aluminium foil ataupun baking paper dalam air fryer. Kemudian, bakar pada suhu 180°c selama 15 minit, kemudian balikkan ayam dan bakar lagi pada 10 minit. Kita kene balik-balikkan supaya ia masak dengan rata. Kalau tak balikkan, dia tak masak sepenuhnya, nanti anak tak mahu makan.
Itu sahaja tips kali ini daripada Mama Siti. Semoga bermanfaat untuk Mama yang mahu masak ayam bakar madu untuk nasi ayam ke, nasi kerabu ke, nasi lauk pun boleh tau!
Selamat mencuba~
Resepi Ayam Bakar Madu
Kredit gambar: Facebook Nieza Rahim
Bahan-bahan
20 ketul ayam saiz sederhana2 sudu besar serbuk cili 5 sudu besar gula2 sudu kecil garam1 sudu besar cukup rasa1 sudu kecil black pepper2 sudu besar madu
Cara Memasak
Masukkan semua bahan di atas ke dalam bekas bertutup kecuali ayam.Gaul semua bahan sehingga sebati.Masukkan ayam yang telah dibersihkan ke dalam bekas. Gaul dan perap selama 4 jam.Keluarkan ayam dan bakar di dalam pemanggang sehingga masak sekata menggunakan api perlahan.
Kredit: Facebook Nieza Rahim
Jom try buat resepi bubur ayam ala McD pula!


Anak Lambat Bercakap? Usaha Mama Untuk Memperbaiki Kelewatan Pertuturan Anak

Mama mana yang tidak risau jika anaknya lambat bercakap ataupun pelat pada usia yang sepatutnya mereka petah bercakap bukan? Isu lambat bercakap ini mempunyai beberapa faktor dan sebab yang meluas. Kadang-kadang masalah ini merangkumi beberapa aspek seperti persekitaran dan media yang mereka ambil dalam seharian.
Dr Redza menceritakan tentang usaha seorang ibu kegigihannya dan tidak berputus ada untuk memperbaiki kelewatan pertuturan anaknya. Jom ikuti perkongsiannya di Twitter dengan lebih lanjut.
Anak Petah Bercakap Dek Kerana Usaha Mama

Baru saja mak dan anaknya duduk, saya pun senyum dan bertanya khabar. Pada asalnya, mak ni risau yang anaknya lambat bercakap.
“Sekarang dah jauh lebih baik doc, dah pandai sebut 2-3 perkataan dalam 1 ayat. Dah pandai mengadu bila abang dia sakat dia.”
“Apa lagi yang dia dah boleh sebut sekarang?” saya nak tahu lebih lanjut. “Lagi dia dah pandai sebut warna merah, biru, hijau. Anggota badan pun banyak dah yang dia tahu.” Wah, seronok pula saya dengar.
Selalu bila dapat kisah macam ni, saya cuba korek apa rahsia yang mak ayahnya buat di rumah. Mak dia pula dengan muka seronok nak sambung cerita. Ni yang dia kongsikan.
1) Buat jadual.

Minggu 1 : Ajar tema binatang.Minggu 2 : Ajar tema warna.Minggu 3 : Ajar tema kenderaan.Minggu 4 : Ajar tema objek dalam rumah.Minggu 5 : ulang semula tema minggu 1.
2) Beli flash card ikut tema. Boleh juga cari sampel flash card di internet dan buat cetakan berwarna. Potong kertas ikut saiz flash card.
3) Setiap hari tunjuk 5 flash card pada anak. Dalam posisi duduk, tunjuk dan sebut objek yang ada dalam flash card. Contoh: ayam, kucing, arnab, katak, singa.
4) Ulang setiap hari menggunakan 5 objek yang sama selama seminggu. Masuk minggu kedua, ikut tema minggu kedua (Tema warna).

5) Pastikan anak boleh nampak pergerakan bibir kita bila kita sebut nama objek tu.
Maknanya, anak belajar dengan cara:
Melihat sebutan bibir dan gambar objek tu (VISUAL). Mendengar sebutan objek tu (AUDITORY).
6) Kadang-kadang dia bagi anak sentuh objek tu. Kalau ajar perkataan “bola”, ibu ni bagi anaknya sentuh dan tendang bola tu. (KINESTHETIC).
7) Setiap flash card dia buat 2 set.
Set pertama dia guna untuk tunjuk pada anak setiap hari.Set kedua dia tampal 5 helai di dapur, 5 helai di ruang tamu. Setiap kali anak lalu di situ, dia akan “tangkap” anaknya dan sebut objek tu sekali lalu.
8) Kalau 1 hari kita tunjuk 5 objek, maknanya sebulan anak dah lihat 150 objek. Dalam setahun, otak anak dah tengok dan belajar 1800 objek.
Saya ternganga. Bagusnya usaha mak ni. Kalau anak hanya mendengar, maknanya anak cuma guna 1 Channel of Learning.
Tapi bila anak dengar sebutan perkataan, kita bagi anak tengok gambar sambil sentuh objek tu, maknanya anak tengah belajar melalui MULTIPLE CHANNEL OF LEARNING.
Ramai je mak ayah yang rajin usaha gini. Bila diberi ilmu, mereka cepat tersedar dan terus mereka usahakan yang baik-baik untuk anak mereka.Tugas saya pula ialah untuk yakinkan yang mereka mesti buat bersungguh-sungguh untuk anak mereka.
Berat tugas seorang Mama yang mahukan perkembangan yang terbaik untuk anaknya. Dr Redza pun kagum! Good job Mama! Dengan usaha yang konsisten dan macam-macam cara berbeza, ia dapat membantu anak Mama yang kini petah bercakap.
Terima kasih Dr Redza kerana kongsikan cerita ini supaya Mama diluar sana tidak berputus asa untuk berusaha mendapatkan hasil yang mereka inginkan.
Selamat mencuba dan selamat maju jaya~
Kredit: Twitter Dr Redza Zainol


Kompilasi Resepi Daging Yang Mama Boleh Cuba Daripada Daging Korban Raya Haji

Daging adalah satu protein yang senang untuk dimasak pelbagai menu buat seisi keluarga. Adakah Mama buntu nak masak apa raya ini? Daging korban berbekas dalam peti ni, nak masak apa eh? Jom tengok Mama Siti kongsikan kumpulkan resepi daging untuk Mama cuba daripada daging korban sempena Raya Aidiladha baru-baru ini.
Harap-harap dengan resepi ini, Mama dapat la idea nak masak apa setiap hari. Selamat mencuba!
Kompilasi Resepi Daging Untuk Korban Kali Ini
Resepi Nasi Daging

Kredit gambar: Instagram Mazliana Mazlan
Bahan-Bahan
3 ulas bawang putih Dikupas5 biji bawang merah (dikupas kulit)25 gram HaliaBawang kuning besar (potong suku)60 gram minyak sapi50 gram minyak masak300 hingga 350 gram daging lembu hiris1 batang kayu manis1/2 sudu kecil tingkat bunga cengkih2 buah pelaga20 gram serbuk kari (kurangkan kepada 10g kalau taknak rasa rempah tu kuat sangat)900 gram air500 gram beras basmathi10 gram garam
Cara Memasak
Mula saya rebus daging guna mode slow cook. Cari daging batang pinang tak jumpa. Kalau batang pinang, terus boleh tumis je sebab cepat lembut kan.Selesai slow cook daging 30 minit, ambil bebawang dah halia. Kisar kejap 1 minit.Dah siap kisar, masuk bawang holland, chop kejap 5 saat. Kemudian masuk minyak sapi, minyak sawit, 3 sekawan, rempah kurma dan daging. Tumis jap semua bahan ni 8 minit.Dah siap tumis, masukkan air, dan reneh kejap 5 minit.Masa tumis dan reneh tu, kita tinggal je. Kemudian masukkan beras, daun bawang, daun sup dan daun pudina, dan on rice cooker mode.
Kredit: Instagram Mazlina Mazlan
Resepi Kurma Daging
Kredit gambar: Facebook Azizah Daud
Bahan-Bahan
1kg daging potong ikut suka (kalau nak cepat lembut daging tersebut tumbuk dengan lesung kemudian rebus biar empuk).6 biji kentang (dipotong)2 batang daun ketumbar ambik akarnya sekali potong. Simpan sedikit untuk hiasan.2 biji cili merah besar dan 2 biji hijau (belah 2)2 biji tomato (belah 4 setiap 1)1 batang potong memanjang (2 inci)2 labu bawang merah besar (belah 4)1 biji kelapa ambik 6 cawan santanSedikit air asam jawa2 sudu kerisik
Bahan Menumis
4 sekawan bunga lawang buah pelaga cengkih dan kayu manis6 sudu besar serbuk kurma (bancuh dengan sedikit air)2 labu bawang merah besar5 ulas bawang putih1 inci halia
Semua dimayang halus atau blend sahaja pakai turbo chopper.
Cara Memasak
Panaskan minyak masuk 4 sekawan dan bahan yang mayang tadi hingga naik bau dan kekuningan. Masuk rempah kurma kacau sehingga naik minyak masuk batang dan akar daun ketumbar kacau lagi sehingga agak-agak pekat naik minyak. Kemudian masuk air rebusan daging tadi sedikit kacau bagi kering baru masuk daging dengan kuah selebihnya biar mendidih masuk air asam jawa garam gula secukup rasa, bila air dah pekat masuk santan dan ubi kentang. Bila ubi empuk dan kuah dah pekat masuk kerisik dan sayur sayuran karet tomato cili bawang besar. Biar mendidih pekat rasalah apa yang kurang tambah. Dah siap boleh tabur daun ketumbar dan makan dengan nasi putih, nasi minyak roti atau apa-apa yang kita suka.
Kredit: Facebook Azizah Daud
Resepi Daging Merah Ala Thai
Kredit gambar: Facebook Nurul Suhaida Azizan
Bahan-Bahan
Bahan A (Dipotong):
Daging 1/2 kgSos labuBawang putihBawang hollandCili padiCapsicum
Bahan B:
Sos tiramGaramGulaAjiCuka
Cara Memasak:
Rebus daging dengan sos labu sampai lembut lepas tu potong nipis-nipis.Panaskan minyak masak, tumis bawang putih, bawang Holland, cili padi sampai wangi lepas tu masuk daging kemudian masukkan bahan B gaul sampai rata biar 5 minit, akhir sekali masukkan capsicum gaul biar 5 minit dah siap.
Kredit: Facebook Khairun Nisa Ismail
Resepi Daging Dendeng
Kredit gambar: Facebook Nurul Suhaida Azizan
Bahan-Bahan:
Daging (1/2kg)Kicap manis (untuk perap)3 ulas bawang putih 1 inci halia1/2 sudu makan biji ketumbar2 batang cili merah besar10 batang cili api hijau/merah (ikut kepedasan masing-masing)2 helai Daun limau purut1 biji bawang merah
Cara Memasak:
Rebus daging hingga empuk.Hiris-hiris daging dan tumbuk bagi leper.Perapkan hirisan daging kicap bersama 2 ulas bawang putih 2 ulas yang ditumbuk, halia yang ditumbuk, biji ketumbar yang juga ditumbuk. Perap selama 10 minit atau lebih. Lagi lama lagi sedap. Goreng sehingga garing. Jangan risau kalau daging bertukar hitam. Angkat, dan toskan.Buat sambal lada (kisar kasar cili merah besar + cili api+ bawang merah).Tumis hingga garing dan letakkan daun limau purut.Perasakan gula garam.Campurkan daging yang digoreng tadi dan gaul rata.
Kredit: Facebook Nurul Suhaida Azizan
Resepi Lasagna Daging
Kredit gambar: Facebook Nolly Epin
Bahan-Bahan
1 paket 400g Daging kisar 1 tin Sos Prego spageti Sos cili 1 biji bawang besar (dicincang)5 ulas bawang putih (dicincang)Serbuk lada itamGaram
Cara Memasak Inti
Tumis bawang besar dengan bawang putih sampai naik bau.Masukkan daging kisar. Masak sampai empuk. Boleh masukkan sikit air sampai cepat masak.Masukkan sos Prego dan sos cili. Kemudian kacau sebati. Perasakan dengan garam & serbuk lada hitam.Siap dan ketepikan.
Bahan Dan Cara Buat Sos Putih
5 sudu besar mentega3 sudu tepung gandum500ml susu segar2 keping keju
Cara Memasak
Cairkan mentega.Masukkan tepung gandum. Kacau jangan sampai berketul. Guna api perlahan.Masukkan susu & keju. Kacau sebati & keju cair. Siap. Bila sejuk sos akan pekat.Lasagna/roti Gardernia.Kalau guna lasagna kene celup dengan air panas sekejap. Pastu susun dalam loyang.Kalau guna roti, gelek roti bagi nipis dan celup dengan susu. Susun dalam loyang.Susun selang seli.Lasagna, inti, sos putih. Buat berlapis. Lapisan atas sekali biar sos putih. Tabur dengan keju mozarela. Lagi banyak lagi sedap.Bakar pada suhu 150°C dalam 30-40 minit/sampai bahagian atas perang-perang.
Kredit: Facebook Nolly Epin


“Buat Pemeriksaan Mamogram!” Pesan Selebriti Chef, Chef Wan Pada Semua Mama Diluar Sana

Di media sosial Instagram, Chef Wan muat naik perkembangan kanser payudara ibunya yang sedang dirawat di hospital. Beliau menceritakan bertapa peritnya ibu yang yang berumur 90 tahun, masih bertarung nyawa dengan kanser. Mereka membuat keputusan untuk menjalankan pembedahan berisiko itu. Selepas pembedahan ibu Chef Wan, Puan Seri kembali dalam perjalanan untuk pemulihannya.
Chef Wan turut mengingatkan warga wanita untuk membuat pemeriksaan mamogram sebelum terlambat dan dapatkan pendapat kedua dari pakar-pakar perubatan.

Kredit gambar: Instagram Chef Wan
Simptom: Mengesan Barah Payudara

Bagaimana nak kesan kanser payudara awal sebelum kita terlambat Mama? Jom tengok simptom-simptomnya. Menurut NHS UK, simptomnya adalah berikut:
Ketulan baru di kedua-dua payudara yang tidak ada sebelum ini.Perubahan dalam saiz atau bentuk kedua-dua payudara.Terdapat cecair yang keluar dari salah satu daripada puting. Ketulan atau bengkak pada salah satu ketiak.Perubahan pada rupa atau rasa kulit anda, seperti kerutan, ruam atau kemerahan.Ruam (seperti ekzema), berkerak, kulit bersisik atau gatal atau kemerahan pada atau sekitar puting.Perubahan pada rupa puting, seperti tenggelam ke dalam payudara.
Jika Mama ada simptom-simptom ini, segera buat temujanji jumpa dengan doktor anda!
Bila Perlu Buat Ujian Mamogram?
Persatuan Kanser Amerika mengesyorkan untuk wanita yang mempunyai purata risiko kanser payudara harus menjalani pemeriksaan mamogram secara berkala bermula pada umur 45 tahun. Mamogram perlu dilakukan setiap tahun untuk semua wanita berumur 45 hingga 54 tahun.
Kemudian, Mama boleh beralih kepada mamogram setiap 2 tahun ataupun anda mempunyai pilihan untuk meneruskan mamogram tahunan. Tetapi ini tidak bermakna wanita umur bawah 40 tidak perlu lalukan ujian mamogram, sebab itulah Mama Siti harap Mama sentiasa buat ujian kendiri di rumah!
Kanser payudara adalah kaser yang paling common antara wanita di Malaysia. 1 daripada 19 wanita berisiko di Malaysia, berbanding 1 daripada 8 di Eropah dan Amerika Syarikat.
Tips Membuat Ujian Mamogram

Terdapat juga tips untuk melakukan mamogram. Memang tidak dinafikan ia adalah tidak selesa bagi kebanyakan wanita. Sesetengah wanita rasa ia sangat menyakitkan. Tetapi jangan risau Mama, mamogram hanya mengambil masa beberapa saat sahaja. Apa yang Mama akan rasa bergantung pada orang yang bertanggungjawab, saiz payudara, dan berapa kali ia perlu ditekan. Payudara Mama mungkin lebih sensitif jika sedang period atau haid. Ahli radiologi akan membaca mamogram Mama selepas ujian. Dia akan melihat sinar-X untuk tanda-tanda awal kanser payudara atau masalah lain.
Jika Mama perlu menjalani mamogram dan baru-baru ini diberi vaksin untuk COVID-19, tanya doktor berapa lama kita perlu menunggu selepas vaksinasi untuk mendapatkan mamogram anda.Cuba untuk tidak menjalani mamogram anda seminggu sebelum dapat haid atau semasa haid Mama. Payudara anda mungkin lembut atau bengkak.Pada hari mamogram anda, tidak perlu untuk memakai deodoran, minyak wangi ataupun bedak. Produk ini akan kelihatan sebagai bintik putih pada X-ray.Pakai pakaian yang selesa dan senang untuk dibuka kerana anda perlu membuka baju dari pinggang ke atas untuk mamogram.
Bila Akan Dapat Keputusan?

Biasanya ujian mamogram ini akan dapat keputusan dalam masa beberapa minggu, tapi ia juga bergantung pada hospital yang Mama pergi dan pakar radiologi membaca mamogram anda dan kemudian melaporkan hasilnya kepada anda dan doktor anda. Sekiranya terdapat kebimbangan, anda akan mendengar daripada kemudahan mamografi lebih awal. Hubungi tempat ujian mamogram jika Mama tidak menerima keputusan dalam masa 30 hari.
Apa Akan Berlaku Jika Mamogram Tidak Normal?
Mamogram yang tidak normal tidak bermakna Mama kena kanser. Tetapi Mama perlu menjalani mamogram, atau peperiksaan tambahan sebelum doktor boleh memberitahu keputusan akhir. Anda juga boleh dirujuk kepada pakar payudara atau pakar bedah. Ingat Mama, ia tidak semestinya bermaksud Mama menghidap kanser ataupun kene bedah serta merta.

Mama Siti pun baru tahu macam ni rupanya buat pemeriksaan mamogram. Sentiasa juga buat self-test ya, Mama. Kita usaha dan tawakal dengan apa kita boleh lakukan. Ini semua untuk kesihatan Mama dan keluarga Mama juga. Banyak info yang kita dapat supaya kita ada breast cancer awareness. Semoga bermanfaat dan jangan lupa untuk membuat pemeriksaan payudara~


Panduan Tempoh Iddah Bagi Wanita Yang Sudah Bercerai

Setiap wanita yang bercerai perlu menjalani tempoh iddah selepas penceraian berlaku dan ianya bukanlah satu tempoh yang mudah untuk mereka. Bagi pasangan yang berkahwin pastinya inginkan ikatan yang telah terbina ini akan kekal hingga ke akhir hayat.
Namun, jika hubungan itu boleh mendatangkan kesan mudarat ke atas emosi, berbahaya atau berisiko tinggi, berpisah adalah jalan yang terbaik. Melalui artikel kali ini, Mama Siti akan kongsikan maklumat mengenai tempoh iddah yang perlu dilalui oleh wanita yang telah bercerai.
Jenis-jenis Cerai Dalam Islam

Kredit gambar: blog justika
Terdapat enam jenis cerai dalam Islam iaitu :
#1. Ta’liq
Terjadi apabila isteri membuat aduan kepada mahkamah bahawa suami melanggar Ta’liq yang dilafazkan ketika akad nikah atau,Suami membuat janji atau memberi amaran kepada isteri supaya melakukan atau meninggalkan daripada melakukan sesuatu perkara.
#2. Talak
Suami menjatuhkan talak secara langsung atau tidak langsung contohnya seperti “Hubungan kita sampai di sini sahaja mulai saat ini”.
#3. Khulu’
Isteri tawarkan pampasan (harta atau wang) kepada suami untuk bercerai.
#4. Li’an
Suami menuduh isteri berzina atau menafikan anak yang dilahirkan atau di dalam kandungan bukan anaknya.
#5. Fasakh
Terjadi melalui perintah mahkamah jika keadaan seperti ini berlaku iaitu,
Isteri teraniaya, dihina atau ditindas suami.Gagal memberi nafkah zahir atau batin selama 4 bulan berturut-turut.Gagal lunaskan mahar yang dipersetujui.Isteri tidak izin atau izinnya itu tidak sah kerana ketidaksempurnaan akal atau tidak waras.Tukar agamaPerkahwinan dibubarkan atas sebab pertukaran agama oleh salah satu pasangan.
Jenis dan Tempoh Iddah bagi Wanita yang Bercerai
Kredit gambar: Popbela.com
Iddah terbahagi kepada dua bahagian iaitu :
#1. Iddah Raf’ie
Hanya untuk talak satu atau dua sahaja dan suami boleh rujuk semula dengan isteri.
#2. Iddah Bain
Merangkumi talak tiga, Li’an, Fasakh, Khulu’ (tebus talak),Ila’ dan isteri yang belum disetubuhi. Tidak boleh rujuk semula dan perlu akad nikah baharu.
Pengiraan Tempoh Iddah
Setiap bahagian mempunyai pengiraan untuk menentukan tempoh iddah sama ada ianya panjang atau pun pendek melalui :
Kiraan suciKiraan bulanKelahiran atau keguguran bayi
Bagi wanita yang telah bercerai dengan suami, anda perlu menjalani tempoh iddah seperti berikut :
#1. Jika masih mempunyai haid
Tempoh iddah adalah tiga kali suci berdasarkan keadaan lafaz talak iaitu
Lafaz talak jatuh ketika suci, iddah tamat apabila datang haid yang ketiga.Lafaz talak jatuh ketika sedang haid, iddah tamat apabila datang haid yang ke-empat.Lafaz talak jatuh ketika sedang nifas, perlu tunggu nifas tamat dan datang haid tiga kali, dan iddah tamat pada haid yang ke-empat.
#2. Tiada haid
Tempoh iddah adalah tiga bulan.
#3. Sedang mengandung
Perlu tunggu selesai bersalin atau kandungan gugur.
#4. Tidak pernah bersetubuh
Tiada iddah.
#5. Ada masalah istihadhah
Haid tidak menentu tetapi tahu tarikh dan bilangan hari;
Tiga kali cuci
Haid tidak menentu dan tidak tahu tarikh juga bilangan hari serta tidak dapat membezakan antara darah haid atau istihadhah
Tiga bulan
Tempoh Iddah dan Dalil Berkaitan Dengan Iddah Bagi Wanita
Kredit gambar: wordpress.com
Tempoh iddah ini sebenarnya untuk memastikan seorang wanita itu mematuhi batas hukum ketika berada dalam iddah supaya sepanjang tempoh itu kehidupan mereka selari dengan tuntutan Islam bagi mengelakkan daripada berlakunya sebarang fitnah atau pun tohmahan yang tidak diingini dan menjejaskan maruah mereka.
Iddah bermaksud tempoh tertentu yang ditetapkan ke atas seseorang wanita selepas diceraikan atau selepas kematian suami.
Hukum Iddah
Hukum iddah menurut syarak adalah wajib ke atas wanita yang bercerai atau kematian suami.Dalil-dalil mengenai pensyariatan iddah
Kewajipan iddah ini disertai dengan dalil-dalil yang terdapat di dalam Al-Quran dan Al-Sunnah
Antara dalilnya adalah seperti berikut :
Firman Allah S.W.T di dalam surah al-Baqarah ayat 228 yang bermaksud :
“Dan isteri-isteri yang diceraikan itu hendaklah menunggu dengan menahan diri mereka (dari berkahwin) selama tiga kali suci (dari haid). Dan tidaklah halal bagi mereka menyembunyikan (tidak memberitahu tentang) anak yang dijadikan oleh Allah dalam kandungan rahim mereka, jika betul beriman kepada Allah dan hari akhirat. Dan suami-suami mereka berhak mengambil kembali (rujuk akan) isteri-isteri itu dalam masa iddah mereka jika suami-suami bertujuan hendak berdamai. Dan isteri-isteri itu mempunyai hak yang sama seperti kewajipan yang ditanggung oleh mereka (terhadap suami) dengan cara yang sepatutnya (dan tidak dilarang oleh syarak) dan suami mempunyai satu darjat kelebihan atas isterinya. Dan (ingatlah), Allah Maha Kuasa, lagi Maha Bijaksana.
Dalam surah al-Talaq ayat 1, Allah S.W.T berfirman yang bermaksud :
“Wahai nabi! Apabila kamu (engkau dan umatmu) hendak menceraikan isteri-isteri (kamu), maka ceraikanlah mereka pada masa mereka dapat memulakan iddahnya, dan hitunglah masa iddah itu (dengan betul), serta bertakwalah kepada Allah, tuhan kamu. Janganlah kamu mengeluarkan mereka dari rumah-rumah kediamannya (sehingga selesai iddahnya), dan janganlah pula (dibenarkan) mereka keluar (dari situ), kecuali (jika) mereka melakukan perbuatan keji yang nyata. Dan itulah aturan-aturan hukum Allah (maka janganlah kamu melanggarnya), dan sesiapa yang melanggar aturan-aturan hukum Allah maka sesungguhnya ia telah berlaku zalim kepada dirinya. (Patuhilah hukum-hukum itu kerana) engkau tidak mengetahui boleh jadi Allah akan mengadakan sesudah itu perkara (yang lain).
Firman Allah SWT dalam surah al-Talaq ayat 4 yang bermaksud :
“Dan perempuan-perempuan dari kalangan kamu yang putus asa dari kedatangan haid, jika kamu menaruh syak (terhadap tempoh iddah mereka) maka iddahnya ialah tiga bulan, dan (demikian) juga iddah perempuan-perempuan yang tidak berhaid. Dan perempuan-perempuan mengandung, tempoh iddahnya ialah hingga mereka melahirkan anak yang dikandungnya. Dan (ingatlah) sesiapa yang bertakwa kepada Allah, nescaya Allah memudahkan baginya segala urusannya.”
Hadis Nabi SAW
Diriwayatkan oleh ibn majah daripada Aisyah r.a katanya yang bermaksud Rasulullah SAW telah memerintahkan Barirah untuk beriddah dengan tiga kali haid.
Larangan Semasa Tempoh Iddah
Haram untuk menerima mana-mana pinangan daripada lelaki ajnai/ajnabi.Haram berkahwin dan perkahwinan tidak sah jika dilangsungkan.Tidakboleh keluar rumah tanpa kebenaran suami.Tidakboleh keluar atau pindah rumah, suamijuga dilarang untuk menghalau isteri dan masih wajib menanggung nafkah isteri.Tidak boleh berkabung,malah wanita diuntut dalam agama untuk berhiascantik bagi membangkitkan keinginan suami untuk rujuk semula.
Hikmah Iddah
Antara beberapa hikmah yang dapat diperoleh adalah:
Untuk mengosongkan rahim wani[ta daripada benih suami yang terdahulu. Jika wanita itu berkahwin semula, tiada percampuran benih di antara suami terdahulu dan juga suaminya yang baharu sahaja dikahwini.Sebagai tempoh waktu untuk suami dan juga isteri bermuhasabah diri, berfikir dan juga menilai semula setiap keputusan serta tindakan yang diambil sama ada ianya betul atau tidak. Dalam tempoh ini juga, suami dan isteri masih lagi berpeluang untuk rujuk kembali.Tanda ketaatan seorang hamba kepada Pencipta.

Penceraian merupakan jalan penyelesaian yang terakhir sekali di ambil setelah pelbagai usaha dilakukan untuk menyelamatkan rumahtangga. Untuk para wanita yang sedang bersedih dengan kegagalan rumahtangga, mama siti sangat berharap anda bersabar dan berjaya dalam menghadapi dan menharungi liku-liku ujian.
Mama Siti juga berharap dengan perkongsian ilmu mengenai tempoh iddah ini, para wanita di luar sana dapat memahami hukum syariat dengan lebih mendalam serta dapat mematuhinya dengan sebaik yang mungkin.


Kepentingan Kaunseling Untuk Rumah Tangga Kekal Bahagia

Setiap pasangan yang sedang menghadapi masalah perlu merujukkan permasalahan mereka kepada pihak bertauliah untuk kaunseling rumah tangga. Tetapi sayangnya sehingga kini, masih ramai lagi pasangan yang  memilih untuk memendamkan segala masalah mereka walaupun ianya sudah tidak dapat ditangani lagi.

Malah, sejak kebelakangan ini juga pertambahan kes penceraian semakin membimbangkan terutamanya pada tempoh PKP yang lalu. Antara punca-punca kepada penceraian juga banyak yang berlaku hanya disebabkan oleh perkara yang boleh dianggap sebagai remeh temeh sahaja.
Tetapi berbaloi atau tidak jika bercerai untuk masalah yang boleh diselesaikan dengan cara yang betul? Malahan pada hakikatnya, dengan membuat keputusan untuk berpisah, anda sebenarnya sedang membina satu aura negatif yang akan menyebabkan orang sekeliling juga turut terkesan dengan keputusan itu terutamanya anak-anak.
Kepentingan Mendapatkan Khidmat Kaunseling Rumah Tangga
Sumber : mediamulia
Salah satu cara atau usaha untuk anda dan juga pasangan mengatasi dan mengawal masalah yang terjadi di dalam rumah tangga adalah dengan menghadiri dan mendapatkan kaunseling daripada pakar yang bertauliah.
Kaunseling rumah tangga sangat penting untuk seseorang individu dan juga sebuah keluarga yang mempunyai masalah dan juga konflik dalaman yang berlarutan. Khidmat kaunseling rumahtangga ini sebenarnya mampu mengembalikan suasana keharmonian dan ketenangan dalam sesebuah perkahwinan itu.
Tujuannya pula adalah bagi memastikan pemikiran anda dan pasangan dapat diubah supaya anda dapat menyelesaikan masalah tersebut secara baik dan juga rasional dan bukannya mengikut emosi semata-mata.
Apa itu kaunseling?
Kaunseling merupakan satu proses untuk menolong klien memahami dirinya dan situasinya yang sebenar.
Peranan-Peranan Kaunseling Dalam Rumah Tangga

Antara peranan-peranan kaunseling adalah seperti berikut:
Membantu individu untuk lebih mengenali diri sendiri terutamanya berkaitan sikap dan juga pembawakan diri.Memberi sokongan emosi dan galakan untuk mengurang rasa beban yang terkumpul di pemikiran.Menyelesaikan konflik dan mengurangkan ketegangan dan permusuhan antara dua individu.Membantu mereka menerima perbezaan dan mencari jalan bagi mewujudkan dan mencari titik-titik persamaan dan seterusnya mencapai penyelesaian yang menguntungkan.Membantu individu membuat keputusan secara baik, rasional dan bersesuaian.Memberi dan mengemukakan cadangan dan berbincang mengenai kesan sebelum sesuatu keputusan diambil.
Punca-punca Masalah Rumah Tangga
Antara punca-punca masalah dalam rumahtangga adalah
Kurang Komunikasi
Perkahwinan ini adalah perkongsian hidup di antara suami dan isteri. Tanpa komunikasi yang baik dan betul, ianya akan menimbulkan salah faham antara kedua-dua pasangan.
Berlaku Curang
Setiap manusia pastinya mendambakan kesetiaan dan kejujuran daripada pasangan masing-masing. Namun, ada pasangan yang sanggup mengkhianati ikatan cinta yang terbina lalu mengguris hati insan yang telah sah dikahwini.
Mudah Bosan
Lumrah manusia yang sememangnya mudah dan cepat berasa bosan. Apatah lagi apabila sudah berkahwin perlu melihat dan berinteraksi dengan orang yang sama setiap hari.
Belum Bersedia
Tidak puas menikmati masa bujang antara sebab mengapa penceraian terjadi. Masing-masing masih lagi belum bersedia menggalas komitmen dan tanggungjawab yang besar.
Masalah Kewangan
Wang sangat penting bagi memenuhi keperluan dan juga kehendak manusia malah bagi meneruskan kelangsungan hidup di muka bumi ini. Terdapat pasangan yang memilih untuk memenuhi kehendak berbanding keperluan harian yang akhirnya wang terus tidak mencukupi. Tetapi ada juga pasangan yang langsung tidak berkemampuan untuk memenuhi keperluan harian dan akhirnya memilih untuk berpisah.

Nafsu Tinggi atau Mati Pucuk
Masalah ini juga menjadi punca pasangan bercerai. Terdapat pasangan yang nafsunya terlalu tinggi hingga membebankan pasangan, dan ada yang mengalami masalah mati pucuk. Hubungan seksual sangat penting dalam rumah tangga dan merupakan satu keperluan batin yang wajib diberi dan dipenuhi oleh kedua-dua suami isteri.
Agensi Khidmat Kaunseling Rumah Tangga
Terdapat banyak agensi yang menawarkan perkhidmatan kaunseling rumah tangga sama ada secara percuma atau pun berbayar yang terdiri daripada agensi-agensi kerajaan dan juga swasta.
Melalui agensi-agensi ini, anda boleh membuat pilihan sendiri mengikut kehendak dan juga kemampuan kewangan anda.
#1 Khidmat Kaunseling Syoknyakaunseling.com
Sumber : Syoknyakaunseling.com
Syoknyakaunseling.com merupakan salah satu khidmat kaunseling yang menyediakan perkhidmatan menggunakan platform online iaitu melalui aplikasi Telegram.
Melalui agensi ini, anda hanya perlu mendaftar di laman web dan membuat bayaran yang telah pun ditetapkan mereka.
Menerusi perkhidmatan ini, anda boleh berkomunikasi dengan kaunselor pada bila-bila masa sahaja kerana khidmat kaunseling disediakan secara 24 jam.
Malah pakej yang ditawarkan juga hanyalah RM75 sahaja untuk satu sesi kaunseling dan ianya sangat berbaloi. Sesi yang diberikan adalah selama 5 hari daripada kaunselor bertauliah.
#2 Khidmat Kaunseling Secara Tele Kaunseling JKM
Sumber : twitter
Untuk makluman anda, tele kaunseling ialah sesi kaunseling yang dilakukan menerusi panggilan telefon.
Khidmat tele kaunseling ini semakin meningkat permintaannya semenjak Perintah Kawalan Pergerakkan (PKP) akibat penularan wabak Covid-19 yang lalu. Khidmat tele kaunseling ini dikendalikan oleh Jabatan Kebajikan Masyarakat (JKM) menerusi negeri masing-masing.
Jika anda ingin mendapatkan khdmat kaunseling boleh menghubungi Jabatan Kebajikan Masyarakat negeri yang berdekatan tempat tinggal anda bagi mendapatkan tarikh dan juga masa sesi kaunseling. Perkhidmatan ini adalah secara percuma.
Untuk makluman anda, anda juga boleh menghubungi KPWKM untuk tele kaunseling menerusi talian kasih di hotline number 15999.
#3 Secara Bersemuka di LPPKN
Sumber : LPPKN
Untuk anda yang tidak suka dan selesa berkomunikasi tanpa individu itu di sisi, anda boleh juga datang ke agensi-agensi ini untuk sesi kaunseling.
Lembaga Penduduk dan Pembangunan Keluarga Negara (LPPKN)
Berada di bawah naungan KPWKM, LPPKN menyediakan khidmat kauseling rumahtangga, perkahwinan dan keluarga untuk rakyat Malaysia. Dapatkan tarikh temujanji dengan menghubungi nombor yang tertera di laman web mereka.
Peranan Bersama Sebagai Keluarga
Penceraian sebenarnya bukanlah jalan terbaik untuk menyelesaikan masalah, bahkan untuk hal-hal yang kecil sedemikian rupa. Malah ianya akan menambahkan lagi beban masalah yang sudah pun tersedia ada.
Mungkin bagi sesetengah orang, memilih dengan bercerai hatinya akan kembali tenang, segala masalah juga turut hilang dan fikiran pun sudah tidak runsing lagi. Mengapa tidak anda dan juga pasangan bersama-sama berusaha memperbaiki hubungan dengan pelbagai cara dan antara usaha yang utama adalah dengan menghadirkan diri untuk sesi kaunseling.

Perbaiki permasalahan yang wujud di antara anda dan juga pasangan. Jika ianya berkaitan sikap, maka buanglah segala sikap yang tidak baik. Mungkin pada permulaan ianya dianggap susah, namun lama-kelamaan dengan usaha tanpa jemu dan doa yang tidak putus-putus akhirnya akan membuahkan hasil juga.
Sebenarnya, dalam alam perkahwinan ini tiada siapa pun yang akan terlepas daripada masalah. Hal yang membezakan adalah bagaimana cara anda menangani masalah tersebut dan bagaimana anda secara bersama-sama berusaha untuk kekalkan perkahwinan.
Harapan Mama Siti semoga usaha anda secara bersama bagi memastikan rumah tangga kekal bertahan akan berjaya.


Awas Mama! Jangan Letak Telefon Bimbit di Kepala Anak Semasa Tidur

Telefon bimbit memang susah nak berasingan dengan kita jika kita dah mula pegang di tangan. Lagi-lagi balik dari kerja ke, selepas siap hal-hal rumah ke, mesti nak tengok telefon sebelum tidur. Ataupun Mama buat perniagaan dan nak reply soalan-soalan pelanggan Mama, mesti reply mereka sambil-sambil tidurkan anak kan?
Mama Siti faham, kita bukannya sengaja letak berhampiran atau di tepi kepala anak, tetapi kadang-kadang terletak sahaja. Mama Siti just nak inform, kenapa bahayanya letak telefon bimbit di kepala anak, so Mama dan Papa lebih berhati-hati dengan gajet semasa bersama anak-anak kecil.
Jom ikuti perkongsian dari Facebook oleh Encik Farhan ZR tentang mengapa bahaya letak telefon bimbit dekat dengan anak semasa tidur.
Jom baca dengan lebih lanjut di bawah~
Jangan Letak Dekat Dengan Anak!
Perkara ni kadang-kadang terjadi pada saya dan anak-anak. Sambil-sambil tidurkan/susukan anak, sambil tu reply personal message customer, kadang tu sampai tertidur. Sedar-sedar fon dekat dengan kepala anak. Allah, time tu terkilan sangat.

Terkilan sebab teringat betapa tak bagusnya bila smartphone ni terletak berdekatan dengan kepala anak. Tahu tak, kenapa tak eloknya smartphone ni kat bahagian kepala?
Radiasi dari signal smartphone ni sangat bahaya tau, lebih-lebih lagi pada anak-anak kecil sebab ia boleh menjejaskan sel-sel otak yang sedang berkembang (bayi 6 bulan ke bawah).
Antara risiko lain;
KanserTumor otakParkinsonAlzheimerSakit kepala/MigrainSakit mata/Rabun
Risiko-risiko ni bukan terdedah kepada anak-anak sahaja, tapi juga orang dewasa. Jadi, sebelum masuk tidur, pastikan:
Dah siap semua urusan berkaitan telefon.Matikan wifi atau data.Letakkan telefon jauh dari tempat tidur.
Ini baru kesan letak telefon kat kepala, belum masuk lagi kesan main telefon.
Kredit: Facebook Farhan ZR
Apa Akan Jadi Dengan Tidur Kita?
Bahayanya letak telefon dekat dengan anak semasa tidur! Bukan itu sahaja Mama, mengecas telefon semasa kita tidur pun boleh menyumbang kepada kebakaran dan letupan. Sebab itulah, awas Mama! Sentiasa berwaspada dengan penggunaan dan letak pada tempat yang sedikit jauh daripada bawah bantal kita.
Tidur di sebelah telefon sebenarnya boleh menyebabkan lebih banyak mimpi ngeri tau Mama! Kerana irama jantung akan lari. Tidur di sebelah telefon juga boleh menyumbang kepada keresahan dan kerap terjaga sepanjang tidur malam.

Apa yang akan jadi jika Mama letak juga telefon di bawah bantal?
Blue light yang daripada skrin telefon Mama tu sebenarnya boleh melambatkan pembebasan melatonin dan jam dalaman Mama akan menjadi lebih lambat.
Tambahan pula, ia juga boleh menyebabkan kehilangan tidur REM. Apa itu tidur REM? Ia sebenarnya memainkan peranan penting dalam mimpi, ingatan, pemprosesan emosi, dan perkembangan otak yang sihat. Jika tak cukup, ia membuatkan Mama bangun dengan gelisah, walaupun Mama tidur lena. Take note, Mama!
Adakah Mama tau bahawa telefon kita mengeluarkan isyarat penghantaran sekitar 900MHz, yang kita tidak perlu berada berdekatan pada setiap masa. World Health Organisation (WHO) mengatakan alat gajet menghasilkan kesan toksik yang boleh meningkatkan peluang seseorang untuk mendapat kanser.
So, hati-hati ya Mama! Pastikan alatan gajet semua di simpan sebelum tidur, supaya tidur lebih berkualiti dan selamat daripada kebakaran. Semoga tips yang dikongsikan Encik Farhan ini bermanfaat dan harap-harap Mama belajar benda baharu hari ini!


Khas untuk Papa! 20+ Idea Hebat Sebagai Hadiah Hari Jadi Untuk  Isteri Yang Paling Sweet Dan Romantis

Perkara paling menjadi kerisauan bagi kaum lelaki adalah apabila tibanya hari kelahiran isteri dan apakah hadiah hari jadi isteri yang sangat berbaloi untuk dibeli dan memenuhi citarasanya.
Hari jadi atau hari ulang tahun kelahiran adalah antara hari yang ditunggu-tunggu oleh ramai orang terutamanya bagi kaum wanita. Dalam alam rumah tangga pula, bagi seorang isteri selain dari hari ulang tahun perkahwinan, hari jadi mereka adalah hari yang paling dinanti-nantikan.
Suami yang terlupa akan hari penting ini sudah semestinya akan mengundang rajuk si isteri. Selalunya, ucapan selamat hari jadi atau selamat ulang tahun kelahiran ini akan disertakan dengan hadiah hari jadi yang sememangnya sinonim dan mewarnai hari penting ini.
Hargai Pengorbanan Isteri Dengan Pemberian Hadiah Yang Menarik
Sesetengah pihak menganggap hanya dengan memberi ucapan sempena hari ulang tahun tersebut sudah mencukupi. Bagi sesetengah isteri itu adalah benar, hanya dengan ucapan sahaja sudah cukup menunjukkan bahawa sang suami sentiasa meletakkan mereka di dalam hati dan fikiran mereka.
Namun, tidak boleh disangkal lagi bahawa dengan ucapan beserta hadiah hari jadi buat isteri akan lebih bermakna bahkan akan menjadi satu perkara yang akan diingati oleh para isteri sepanjang tempoh perkahwinan mereka.
Ramai para suami buntu dalam memikirkan hadiah yang sesuai untuk dijadikan sebagai hadiah hari jadi buat isteri mereka. Tidak dinafikan bahawa pemilihan hadiah hari jadi buat si isteri bukanlah perkara yang mudah.
Setiap kali menjelangnya hari jadi isteri, pastilah perkara ini akan berlegar-legar dalam fikiran para suami. Berikut adalah 25 idea yang boleh digunakan oleh para suami dihadiahkan buat isteri tercinta.
25 Jenis Hadiah Hari Jadi Untuk Isteri Yang Pasti Disukainya
#1. Jambangan Bunga dan Coklat

Kredit gambar: pengantin baru
Jambangan bunga dan coklat adalah antara idea yang seringkali menjadi pilihan hati buat ramai orang. Walaupun, idea ini nampak biasa dan simple namun sudah cukup untuk membuat sang isteri tersenyum lebar dengan hadiah ini. Pemilihan bunga dan coklat haruslah sepadan dengan kesukaan isteri dan bukannya kesukaan sendiri.
#2. Kek Hari Jadi

Idea yang seterusnya ini tampak seperti biasa dan sangat simple iaitu kek hari jadi. Namun, boleh menjadi yang paling istimewa dan diingati sekiranya kena dengan caranya. Ramai isteri-isteri di luar sana yang cukup menghargai pemberian kek pada hari istimewa mereka.
Kek kesukaan atau kek yang jarang dinikmati mereka sebelum ini adalah antara pilihan kek terbaik yang boleh dijadikan hadiah buat isteri tercinta. Lebih istimewa sekiranya kek tersebut disediakan sendiri oleh suami buat si isteri atau dalam kata lain kek hasil air tangan suami sendiri.
#3. Set Pinggan Mangkuk dan Perkakasan Dapur
Kredit gambar: lazada
Isteri dan dapur tidak dapat dipisahkan. Set pinggan mangkuk dan perkakasan dapur yang cantik dan lengkap akan membuatkan sang isteri berasa sangat teruja untuk memasak buat keluarga tercinta. Seringkali kita dengar ramai isteri-isteri yang suka membuat koleksi perkakasan dapur seperti set Tupperware, Vantage, periuk Le Crueset dan lain-lain.
Para suami boleh membahagiakan isteri tercinta dengan menghadiahkan isteri mereka dengan set pinggan mangkuk dan perkakasan dapur seperti yang diidamkan oleh mereka.
#4. Set Dapur Yang Cantik
Kredit gambar: divamy
Selain itu, sekiranya para suami yang mempunyai kewangan yang lebih atau rezeki yang lebih boleh menghadiahkan isteri mereka dengan set dapur yang cantik. Hadiah ini pastinya akan membuatkan isteri anda rasa seperti sangat dihargai.
Set dapur yang cantik dapat menaikkan mood sang isteri untuk memasak.
#5. Set Bilik Tidur
Kredit gambar: pinterest
Di samping itu, set bilik tidur jugak boleh menjadi pilihan sebagai hadiah hari jadi buat isteri tercinta. Set bilik tidur yang cantik, kondusif dan romantik akan menjadikan hubungan suami isteri anda lebih erat.
Bilik tidur bukan sahaja berfungsi sebagai tempat untuk berehat malahan juga adalah tempat privasi buat suami isteri yang sangat memainkan peranan dalam sesebuah rumah tangga. Ramai para isteri yang mengimpikan untuk mendapatkan set bilik tidur yang indah dan romantik.
#6. Barangan Elektrik

Tugas seharian isteri banyak dihabiskan untuk menguruskan rumah tangga. Banyak tenaga yang digunakan oleh si isteri semasa menguruskan rumah tangga mereka tidak kiralah samada surirumah atau bagi isteri yang bekerja.
Bagi meringankan beban mereka, para suami boleh menghadiahkan barangan elektrik yang memudahkan kerja mereka sempena hari lahir mereka. Contohnya, mesin basuh baju, mesin basuh pinggan, robotik vakum dan lain-lain.
#7. Set Kelengkapan Solat dan Alquran
Kredit gambar: carousell.sg
Suami yang mithali adalah suami yang sentiasa membimbing isteri dan keluarga dalam semua perkara termasuk hal berkaitan kerohanian. Oleh itu, set kelengkapan solat seperti telekung, sejadah dan alquran adalah antara idea yang boleh digunakan untuk dihadiahkan kepada isteri anda. Ini membuktikan bahawa sang suami bukan sahaja ingin hidup bersama isteri mereka di dunia tetapi juga di akhirat kelak.
#8. Set Barangan Solek

Bagi isteri-isteri yang bekerja yang memerlukan mereka tampil cantik di khalayak ramai atau bagi isteri-isteri yang suka bersolek, hadiahkan mereka set barangan solek. Hadiah ini mampu membuat mereka tersenyum riang.
#9. Tudung atau Pakaian Berjenama
Sumber : najjah boutique
Wanita dan fesyen sangat sinonim. Tudung dan pakaian berjenama dapat adalah antara idea yang sentiasa menjadi pilihan dalam pemilihan hadiah tidak kiralah samada kepada isteri, teman wanita, ahli keluarga dan lain-lain.
Pastikan sang suami tahu jenama kesukaan dan saiz si isteri sebelum membuat pemilihan.
#10. Barang Kemas/Aksesori

Pemilihan barang kemas atau aksesori sebagai hadiah hari jadi buat insan istimewa dalam hidup adalah idea yang pastinya akan membuatkan isteri anda lebih sayangkan anda. Tiada wanita yang tidak sukakan barang kemas atau aksesori.
Bawa sahaja isteri anda ke mana-mana kedai emas atau buatkan kejutan di hari istimewa mereka dan pasti ini akan menjadi hari paling diingati buat mereka.
#11. Telefon Bimbit

Telefon bimbit pada zaman sekarang adalah satu gadjet yang menjadi satu keperluan dalam kehidupan kita. Hampir setiap orang memiliki telefon bimbit sendiri. Para suami boleh menjadikan telefon bimbit sebagai hadiah untuk isteri mereka.
Hadiahkan isteri anda dengan telefon bimbit idaman seperti telefon bimbit berteknologi tinggi dan terkini sudah pasti akan membuat mereka teruja.
#12. Beg Tangan Berjenama

Antara benda wajib yang perlu ada dalam senarai fesyen seorang wanita adalah beg tangan. Tidak lengkap penampilan seseorang wanita itu tanpa beg tangan. Oleh itu, pemilihan beg tangan berjenama sebagai hadiah di hari ulang tahun kelahiran isteri pastilah menjadi idea yang cukup sesuai.
#13. Minyak Wangi

Lumrah manusia sukakan pada benda yang cantik dan wangi. Hadiahkan isteri anda dengan minyak wangi kegemaran mereka dan lihatlah senyuman bahagia yang akan terukir di bibir kesayangan anda itu.
#14. Kasut Berjenama

Tidak lengkap penampilan seorang wanita tanpa kasut. Seorang wanita sangat menitikberatkan soal pemilihan kasut dengan cara penampilan mereka.
Sebelum menghadiahkan isteri anda dengan kasut kesukaan mereka pastikan anda mengetahui citarasa mereka terlebih dahulu.
#15. Set Penjagaan Wajah
Sumber : amazon
Keyakinan seorang wanita sangat berkait rapat dengan wajah mereka. Boleh hancur mood seharian mereka sekiranya wajah mereka dinaiki jerawat. Oleh itu, set penjagaan wajah adalah antara idea yang ideal bagi seorang suami buat isteri mereka.
#16. Pakej Pelancongan Atau Percutian Bersama

Sekali sekala boleh hadiahkan isteri anda dengan pakej pelancongan atau percutian bersama-sama. Ini bukan sahaja dapat menggembirakan hati mereka bahkan dapat mengeratkan lagi hubungan suami isteri anda.
Sambil bercuti dapat merehatkan badan, lapangkan fikiran, eratkan hubungan suami isteri dan meraikan hari istimewa isteri anda di tempat yang istimewa.
#17. Makan Malam Di Tempat Mewah & Romantik Atau Sediakan Makan Malam Di Rumah

Hari jadi isteri akan menjadi lebih bermakna sekiranya sang suami membawa si isteri untuk makan malam bersama di tempat yang mewah dan romatik. Definisi mewah bagi setiap orang adalah berbeza mengikut kemampuan masing-masing.
Lebih romantik anda boleh setkan sendiri makan malam romantik anda dengan isteri di rumah sendiri.
#18. Jam Tangan

Para suami juga boleh memilih jam tangan untuk dijadikan sebagai hadiah hari jadi isteri mereka. Untuk nampak lebih romantik boleh hadiahkan set jam tangan couple yang akan menampakkan anda dan isteri adalah pasangan suami isteri yang sehati dan sejiwa.
#19. Tengok Wayang Bersama

Idea untuk tengok wayang bersama pada hari jadi isteri juga sudah sering menjadi pilihan ramai suami di luar sana. Pastikan wayang yang dipilih menarik dan genre yang dipilih adalah gendre kesukaan isteri anda.
#20. Me Time Dengan Rakan

Hampir setiap wanita yang bergelar isteri dan mempunyai anak sukar untuk mempunyai waktu untuk diri mereka sendiri. Masa mereka banyak dihabiskan untuk menguruskan rumah tangga.
Hadiahkan isteri anda dengan berikan mereka me time dengan rakan-rakan mereka. Urusan rumah tangga dan anak-anak diambil alih oleh suami pada hari berkenaan. Pastinya isteri anda akan sangat gembira dengan hadiah ini.
#21. Potret Suami Isteri

Pemilihan untuk menghadiahkan potret wajah suami isteri adalah idea yang jarang-jarang dipilih kerana dilihat tidak menarik. Tetapi sebaliknya pemilihan potret wajah suami isteri sebagai hadiah memiliki nilai sentimental yang tersendiri.
Melihat gambar suami isteri setiap hari akan menimbulkan rasa saling menghargai dan menjadi sumber inspirasi kepada pasangan tersebut.
#22. Novel Atau Seni Kesukaan Isteri
Sumber : izzeyda life
Bagi isteri yang suka dengan bahan bacaan atau kesenian, hadiahkan mereka dengan novel atau bahan kesenian ayang disukai mereka. Contohnya, bagi yang suka membaca novel hadiah novel hasil penulisan dari penulis kegemaran mereka.
Sekiranya isteri anda sukakan teater bawa isteri anda melihat persembahan teater.
#23. Pakej Spa

Bagi menghilangkan keletihan bekerja dan menguruskan rumah tangga, sang suami boleh menghadiahkan isteri mereka dengan rawatan spa. Di sini isteri dapat memanjakan diri selepas penat menguruskan rumah tangga.
#24. Wang

Wang bukan sahaja digemari oleh kaum wanita tetapi oleh semua orang. Sekiranya si suami buntu memikirkan hadiah yang sesuai untuk si isteri berikan sahaja mereka wang untuk mereka berbelanja pada hari istimewa mereka.
Ini bukanlah nafkah tetapi sebagai hadiah hari jadi untuk mereka. Terpulang kepada isteri anda bagaimana caranya untuk membelanjakan wang tersebut.
#25. Surat Cinta Romantik

Akhir sekali, seperti yang disebut di awal artikel bagi sesetengah pihak hanya dengan ucapan dari sang suami sahaja sudah cukup sebenarnya bagi sang isteri untuk rasa dihargai di hari istimewa mereka.
Namun, untuk lebih menarik sampaikan ucapan itu melalui surat cinta yang romantik. Gunakan ayat-ayat romantik yang boleh mengundang rasa bahagia di hati isteri anda.
Kesimpulannya, apa jua cara dan hadiah yang digunakan untuk menyatakan rasa penghargaan seorang suami kepada isterinya, ucapan terima kasih dan kasih sayang yang ditunjukkan adalah hadiah terbaik bagi menghargai isteri anda.
Setiap hadiah yang diberikan tiada nilai sekiranya tidak disertakan dengan keikhlasan dan penghargaan terhadap pengorbanan si isteri sepanjang tempoh perkahwinan.
Mama Siti berharap dengan perkongsian idea-idea yang romantik ini para suami dapat membuat pilihan idea yang terbaik buat isteri tercinta.